open-index/open-wikipedia-markdown huggingface dataset:
എം.എൻ. നമ്പ്യാർ

വില്ലൻ വേഷങ്ങളിലൂടെ ശ്രദ്ധേയനായ ചലച്ചിത്രനടനാണ് **എം.എൻ. നമ്പ്യാർ** എന്ന പേരിൽ അറിയപ്പെട്ട **മഞ്ഞേരി നാരായണൻ നമ്പ്യാർ** (മാർച്ച് 7, 1919 - നവംബർ 19, 2008). തമിഴ്, തെലുങ്ക്, മലയാളം, ഹിന്ദി എന്നീ ഭാഷകളിലായി ആയിരത്തിലധികം ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്.

## ജീവിതരേഖ
1919 മാർച്ച് 7-ന് കണ്ണൂരിൽ ചെറുകുന്ന്‌ കേളുനമ്പ്യാരുടെയും കല്ല്യാണിയമ്മയുടെയും മകനായി എം.എൻ. നമ്പ്യാർ ജനിച്ചു. ഏഴാം ക്ളാസ്സിൽ പഠിക്കുമ്പോൾ, നവാബ് രാജമാണിക്യത്തിന്റെ നാടകക്കമ്പനിയിൽ ചേർന്ന ഇദ്ദേഹം, പിന്നീട് കോയമ്പത്തൂരിലെ ജൂപ്പിറ്റർ നാടകക്കമ്പനിയിലെ നടനായി. ഈ കമ്പനിയുടെ 'ഭക്തരാമദാസ്' എന്ന നാടകം സിനിമയാക്കിയപ്പോൾ അതിൽ ചെറിയ വേഷത്തിൽ അഭിനയിച്ചു. 1946 വരെ സ്റ്റേജ് നടനായി തുടർന്നു. 1938-ൽ പുറത്തിറങ്ങിയ 'ബൻപസാഗര'യാണ് ആദ്യചിത്രം.

അഭിനയിച്ച ചലച്ചിത്രങ്ങളിൽ ഭൂരിഭാഗവും തമിഴ് ആണ്. 1935-ൽ ഹിന്ദിയിലും തമിഴിലും ഇറങ്ങിയ *ഭക്ത രാമദാസ്* ആണ് ആദ്യചലച്ചിത്രം. ആറ് ദശകത്തോളം ചലച്ചിത്രരംഗത്ത് നിറഞ്ഞുനിന്ന് നമ്പ്യാർ പ്രമുഖ തമിഴ് ചലച്ചിത്രനടന്മാരായ എം.ജി. രാമചന്ദ്രൻ, ശിവാജി ഗണേശൻ, ജെമിനി ഗണേശൻ, രജനികാന്ത്, കമലഹാസൻ തുടങ്ങിയവരോടൊപ്പമെല്ലാം അഭിനയിച്ചു. 1950-ൽ പുറത്തിറങ്ങിയ എം.ജി.ആർ. ചിത്രമായ *മന്ത്രികുമാരി*യാണ് നമ്പ്യാരുടെ ജീവിതത്തിൽ വഴിത്തിരിവായത്. തമിഴ്, തെലുഗു, ഹിന്ദി, ഇംഗ്ളീഷ് ഭാഷകളിലായി 350-ഓളം ചിത്രങ്ങളിൽ അഭിനയിച്ചു. 'വേലൈക്കാരൻ', 'കാട്', 'മക്കളെ പെറ്റ മഹരാശി', 'കർപ്പൂരക്കരശി' തുടങ്ങിയ ഇദ്ദേഹത്തിന്റെചിത്രങ്ങൾ ഏറെ ശ്രദ്ധിക്കപ്പെട്ടു. 'ദിഗംബര സ്വാമികൾ', 'എൻ തങ്കൈ', 'കല്യാണി' എന്നീ ചിത്രങ്ങളിൽ നായക കഥാപാത്രത്തെയാണവതരിപ്പിച്ചത്. 1952-ൽ പുറത്തിറങ്ങിയ ജംഗിൾ ആണ് ഇദ്ദേഹത്തിന്റെ ഏക ഇംഗ്ലീഷ് സിനിമ. അവസാനമായി അഭിനയിച്ചത് സ്വദേശി (2006) എന്ന തമിഴ് ചിത്രത്തിലാണ്.

1952-ൽ അമ്മ എന്ന ചിത്രത്തിലൂടെയാണ് എം.എൻ. നമ്പ്യാരുടെ മലയാളത്തിലേക്കുള്ള രംഗപ്രവേശം. 'ആത്മസഖി' (1952), 'കാഞ്ചന' (1952), 'ആനവളർത്തിയ വാനമ്പാടി' (1959) 'ജീസസ്' (1975), 'തച്ചോളി അമ്പു' (1978), 'ശക്തി' (1980), 'ചന്ദ്രബിംബം (1980)',  'തടവറ' (1981), 'ചിലന്തിവല' (1982),  'ഷാർജ ടു ഷാർജ' (2001) എന്നിവയാണ് ഇദ്ദേഹത്തിന്റെ മറ്റു മലയാളചിത്രങ്ങൾ.

## പ്രധാന ചലച്ചിത്രങ്ങൾ
* ആയിരത്തിൽ ഒരുവൻ
* അംബികാപതി
* മിസ്സിയമ്മ
* നെഞ്ചം മറപ്പതില്ലൈ
* ദിഗംബര സ്വാമിയാർ
* സർവാധികാരി
* മന്ത്രികുമാരി
* എങ്ക വീട്ടുപിള്ളൈ
* അരശിലൻകുമാരി
* വേലക്കാരി

ഇതിൽ *ദിഗംബര സ്വാമിയാരി*ൽ 11 വേഷങ്ങളിൽ അദ്ദേഹം അഭിനയിക്കുകയുണ്ടായി. ഇതിനുപുറമെ 1952-ൽ റോഡ് കാമറോണിന്റെ *ജംഗിൾ* എന്ന ഇംഗ്ലീഷ് ചലച്ചിത്രത്തിലും അഭിനയിച്ചു. കല്യാണി, കവിത എന്നീ ചിത്രങ്ങളിൽ ഇദ്ദേഹം നായകനായി അഭിനയിച്ചു. മലയാളത്തിൽ അവസാനമായി അഭിനയിച്ചത് ജയറാം നായകനായ *[[ഷാർജ ടു ഷാർജ (മലയാളചലച്ചിത്രം)|ഷാർജ ടു ഷാർജ]]* എന്ന ചിത്രത്തിലാണ്. തമിഴിൽ വിജയകാന്ത് നായകനായ *സുദേശി*യിലും.

## അന്ത്യം
വാർധക്യസഹജമായ അസുഖത്തെത്തുടർന്ന് ഏറെക്കാലം ചികിത്സയിലായിരുന്ന നമ്പ്യാർ 2008 നവംബർ 19-ന് ചെന്നൈയിലെ സ്വവസതിയിൽ വെച്ച് അന്തരിച്ചു. രുക്മിണിയാണ് ഭാര്യ. ബി.ജെ.പി. നേതാവും ചെന്നൈ കോർപ്പറേഷൻ മുൻ കൗൺസിലറുമായിരുന്ന പരേതനായ സുകുമാരൻ നമ്പ്യാർ (2012-ൽ അന്തരിച്ചു), മോഹൻ നമ്പ്യാർ, ഡോ. സ്‌നേഹ എന്നിവർ മക്കൾ.

## പുരസ്കാരം
* തമിഴ്‌നാട്‌ സർക്കാറിന്റെ കലൈമാമണി പുരസ്കാരം (1967) 
* എം.ജി.ആർ. അവാർഡ് (1990)

## അവലംബം


വർഗ്ഗം:1919-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:മാർച്ച് 7-ന് ജനിച്ചവർ
വർഗ്ഗം:നവംബർ 19-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:തെലുഗു ചലച്ചിത്രനടന്മാർ
വർഗ്ഗം:മലയാളനാടകനടന്മാർ
ഏജ് ഓഫ് എം‌പയേഴ്സ് (വീഡിയോ ഗെയിം)

**ഏജ് ഓഫ് എം‌പയേഴ്സ്** ഒരു ചരിത്രാധിഷ്ഠിതമായ റിയൽ ടൈം യുദ്ധതന്ത്ര കമ്പ്യൂട്ടർ കളിയാണ്. എൻസെമ്പിൾ സ്റ്റുഡിയോസ് വികസിപ്പിച്ചെടുത്ത ഈ കളി 1997-ൽ മൈക്രോസോഫ്റ്റാണ് പുറത്തിറക്കിയത്. ഏജ് ഓഫ് എം‌പയേഴ്സ് ഗെയിം പരമ്പരയിലെ ആദ്യ കളിയാണിത്. ഈ കളിയിൽ ഉപയോക്താവ് ഒരു പുരാതന നാഗരിക ജനവിഭാഗത്തെ വിവിധ കാലഘട്ടങ്ങളിലൂടെ (ശിലായുഗം, ഉപകരണയുഗം, വെങ്കലയുഗം, ഇരുമ്പുയുഗം) നയിക്കുകയാണ് ചെയ്യുന്നത്. 1998-ൽ ഇതിന്റെ കൂട്ടിച്ചേർക്കൽ പതിപ്പായ ഏജ് ഓഫ് എം‌പയേഴ്സ്: ദ റൈസ് ഓഫ് റോം പുറത്തിറങ്ങി. 

10,000 വർഷം നീണ്ടുനിൽക്കുന്നതാണ് കളിയിലെ കാലഘട്ടം. 12 വ്യത്യസ്ത പുരാതന സംസ്കാരങ്ങളേ ഉപയോഗിച്ച് ഇതിൽ കളിക്കുവനാകും. ഓരോന്നും സവിശേഷമായ പ്രത്യേകതകളുള്ളയാണ്. വിഭവങ്ങൾ ശേഖരിക്കുക, പട്ടണങ്ങൾ നിർമ്മിക്കുക, സൈന്യങ്ങളെ പരിശീലിപ്പിക്കുക, ആത്യന്തികമായി ശത്രുക്കളെ തോല്പ്പിക്കുക എന്നിവയാണ് കളിക്കാരന്റെ ലക്ഷ്യങ്ങൾ. ചരിത്രാടിസ്ഥിതിമായ 5 കാമ്പെയിനുകളും ഇതിൽ ഉൾപ്പെടുന്നു. 

താരതമ്യേന മികച്ച സ്വീകരണമാണ് ഈ കളിക്ക് ലഭിച്ചത്. ഗെയിം ഓഫ് ദ ഇയർ, കമ്പ്യൂട്ടർ സ്ട്രാറ്റജി ഗെയിം ഓഫ് ദ ഇയർ തുടങ്ങി പല പുരസ്കാരങ്ങളും ഇതിന് ലഭിച്ചു.

## അവലംബം



വർഗ്ഗം:വീഡിയോ ഗെയിമുകൾ
ചെഞ്ചുരുട്ടി

കർണാടകസംഗീതത്തിലെ 28ആം മേളകർത്താരാഗമായ ഹരികാംബോജിയുടെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് **ചെഞ്ചുരുട്ടി**.
## ഘടന,ലക്ഷണം
*ആരോഹണം ധ2 സ രി2 ഗ3 മ പ ധ2 നി2
*അവരോഹണം നി2 ധ2 പ മ1 ഗ3 രി2 സ നി2 ധ2 പ ധ2 സ
## കൃതികൾ

## അവലംബം
http://www.indiamusicinfo.com/songs/raga/chenchurutti.htm 

വിഭാഗം:ഹരികാംബോജിയുടെ ജന്യരാഗങ്ങൾ
കത്രീന കൈഫ്

പ്രശസ്ത ഇന്ത്യൻ ചലച്ചിത്രനടിയാണ് **കത്രീന കൈഫ്** (ജനനം: ജൂലൈ 16, 1983) ഹിന്ദി സിനിമകളിലാണ് അവർ കൂടുതലായും അഭിനയിച്ചിട്ടുള്ളത് എങ്കിലും, മലയാളം, തെലുഗു എന്നീ ഭാഷകളിലും അഭിനയിച്ചിട്ടുണ്ട്.

## ജീവിതരേഖ
### സ്വകാര്യജീവിതം
1983 ജൂലൈ 16 ന് കത്രീന കൈഫ് ഹോങ്കോങിൽ മാതാവിന്റെ കുടുംബനാമമായ ടർക്വോട്ടെ എന്ന പേരിൽ ജനിച്ചു. പിതാവ് ഇന്ത്യയിലെ കാശ്മീർ സ്വദേശിയും ബ്രിട്ടീഷ് വ്യവസായിയുമായിരുന്ന മുഹമ്മദ് കൈഫും മാതാവ് ബ്രിട്ടീഷ് അഭിഭാഷകയും സന്നദ്ധപ്രവർത്തകയുമായിരുന്ന സുസൈനുമായിരുന്നു (സുസന്ന എന്നും ഉച്ഛരിക്കുന്നു). കത്രീനയുടെ ബാല്യം സാധാരണമായിരുന്നില്ല. കത്രീനയുടെ ചെറുപ്പത്തിൽ മാതാപിതാക്കൾ വേർപിരിഞ്ഞതിനാൽ അവരും സഹോദരങ്ങളും മാതാവിനോടൊത്താണു വളർന്നത്. പിതാവ് അമേരിക്കയിലേക്ക് താമസം മാറിയതിനുശേഷം കത്രീന പിതാവുമായി കണ്ടുമുട്ടിയിട്ടില്ല.

കത്രീനയ്ക്ക് 7 സഹോദരീ സഹോദന്മാരാണുള്ളത്. മൂത്ത സഹോദരിമാരായ സ്റ്റെഫാനി, ക്രിസ്റ്റീൻ, നടാഷ എന്നിവരും ഇളയ സഹോദരിമാരായ മെലിസ, സോണിയ ഇസബെൽ എന്നിവരും മൈക്കേൾ എന്നു പേരായ ഒരു മൂത്ത സഹോദരനുമാണ് അവർക്കുള്ളത്. കത്രീന കൈഫിൻറെ പതിനാലാം വയസ്സുവരെ ഈ കുടുംബം അമേരിക്കയിലെ ഹവായിലാണ് താമസിച്ചിരുന്നത്. പതിനാലാംവയസ്സു മുതലാണ് കത്രീന മോഡലിംഗ് രംഗത്തേക്ക് കടക്കുന്നത്. ഒരു ജ്വല്ലറിയുടെ പരസ്യത്തിന് വേണ്ടിയാണ് കത്രീന ആദ്യമായി മോഡലാവുന്നത്. തുടർന്നും ലണ്ടനിൽ ധാരാളം പരസ്യങ്ങളിൽ കത്രീന അഭിനയിക്കുകയുണ്ടായി.

### സിനിമാജീവിതം
2003-ൽ പുറത്തിറങ്ങിയ **ഭൂം** എന്ന ഹിന്ദി ചിത്രത്തിലാണ് കത്രീന ആദ്യമായി അഭിനയിക്കുന്നത്. കത്രീന നായികയും മമ്മൂട്ടി നായകനായും അഭിനയിച്ച് മലയാളത്തിൽ പുറത്തിറങ്ങിയ ചലച്ചിത്രമാണ് *[[ബൽ‌റാം v/s താരാദാസ്|ബൽറാം വേഴ്സസ് താരാദാസ്]]*. ഈ ചിത്രം സം‌വിധാനം ചെയ്തത് പ്രശസ്ത സം‌വിധായകനായ ഐ വി ശശിയാണ്.

## അവാർഡുകൾ
* 2008 – സബ്സെ ഫേവറേറ്റ് ഹീറോയിൻ അവാർഡ് 

## അഭിനയിച്ച സിനിമകൾ

## അവലംബം

## പുറത്തേക്കുള്ള കണ്ണികൾ
* 

## കുറിപ്പുകൾ

വർഗ്ഗം:1984-ൽ ജനിച്ചവർ
വർഗ്ഗം:ജൂലൈ 16-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
ടി.വി. ട്യൂണർ കാർഡ്

thumb|ATI TV Wonder™ HD 650 Combo PCI Express®

thumb|Hauppauge WinTV ട്യൂണർ കാർഡ്
thumb|ഒരു ഡി.വി.ബി.-എസ് 2 ട്യൂണർ കാർഡ്
കമ്പ്യൂട്ടറിൽ ടെലിവിഷൻ തരംഗങ്ങൾ സ്വീകരിക്കുവാൻ പര്യാപ്തമാക്കുന്ന കമ്പ്യൂട്ടർ ഘടകമാണ് **ടിവി ട്യൂണർ കാർഡ്**. മിക്ക ട്യൂണറുകളും ടെലിവിഷൻ തരംഗങ്ങൾ ഹാർഡ് ഡിസ്കിലേക്ക് റെക്കോർഡ് ചെയ്യാൻ കഴിയുന്ന വിധത്തിൽ വീഡിയോ ക്യാപ്ചറിങ് കാർഡിന്റെ ഗുണങ്ങൾ കൂടിയുള്ളവയാണ്.

## വകഭേദങ്ങൾ
നാല് തരത്തിലുള്ള ടിവി ട്യൂണർ കാർഡുകൾ വിപണിയിൽ ലഭ്യമാണ്. അനലോഗ് ടിവി ട്യൂണറുകൾ, ഡിജിറ്റൽ ടിവി ട്യൂണറുകൾ, ഹൈബ്രിഡ് ടിവി ട്യൂണറുകൾ, കോമ്പോ ടിവി ട്യൂണറുകൾ എന്നിവയാണവ.

## കോമ്പോ ടിവി ട്യൂണറുകൾ
കോമ്പോ ടിവി ട്യൂണറുകൾ ഹൈബ്രിഡ് ടിവി ട്യൂണറുകൾക്ക് സമാനമാണ്. എന്നാൽ ഹൈബ്രിഡ് ടിവി ട്യൂണറിനെ അപേക്ഷിച്ച് ഇതിൽ പ്രത്യേകം രണ്ട് ട്യൂണറുകൾ ഉണ്ട്. ഒരാൾക്ക് അനലോഗ് ടെലിവിഷൻ വീക്ഷിക്കുന്നതോടൊപ്പം ഡിജിറ്റൽ ടെലിവിഷൻ റെക്കോർഡ് ചെയ്യാനും; അല്ലെങ്കിൽ തിരിച്ച് ചെയ്യാനും ഇതിൽ സാധ്യമാണ്. അനലോഗ് ട്യൂണറും ഡിജിറ്റൽ ട്യൂണറും ഒരേ സമയം പ്രവർത്തിപ്പിക്കാൻ കോമ്പോ ടിവി ട്യൂണറിന് കഴിയും.

## എക്സ്റ്റേർണൽ ടിവി ട്യൂണർ കാർഡുകൾ

ഡെസ്ക്ടോപ് കമ്പ്യൂട്ടറിന്റെ അകത്ത് സ്ഥാപിക്കാൻ പറ്റിയ എക്സ്പാൻഷൻ ട്യൂണർ കാർഡുകൾ ആയിരുന്നു ആദ്യകാലത്ത് താരതമ്യേന കൂടുതൽ ലഭ്യമായിരുന്നതു്. എന്നാൽ നോട്ട് ബുക്ക് കമ്പ്യൂട്ടറുള്ളിൽ അടക്കം ഉപയോഗിക്കാവുന്ന തരത്തിൽ യു.എസ്.ബി. അല്ലെങ്കിൽ ഫയർവയർ തുടങ്ങിയ ഇന്റർഫേസുകൾ ഉള്ള സ്വതന്ത്ര യൂണിറ്റുകളായ ട്യൂണർ കാർഡുകൾക്കും ഇപ്പോൾ പ്രചാരമുണ്ടു്.

thumb|ഡി-ലിങ്ക് എന്ന കമ്പനിയുടെ ഒരു എക്സ്റ്റേർണൽ ടിവി ട്യൂണർ യൂണിറ്റ്

## നിർമ്മാതാക്കൾ

*എ.ഡി.സ്. ടെക്
*അനുബിസ് 
*ആർടെക് 
*ആസ്‌കേ
*അസ്യൂസ്
*എ.ടി.ഐ. ടെക്നോളജീസ്
*AVerMedia Technologies
*ആക്സ്ട്രോം
*കോംബോ ടെക്നോളജി
*ഡെൽ
*ഡി-ലിങ്ക്
*DViCO
*എൽഗാട്ടോ
*എക്സൽ സിനിമ
*എ.വി.ജി.എ കമ്പനി
*ഗാലക്സി ടെക്നോളജി
*Geniatech
*ഗിഗബൈറ്റ് ടെക്നോളജി
*Guillemot
*Hauppauge
*ഹവ
*എച്ച്പി
*ഐറ്റംസ് ടെക്നോളജി
*കെ‌വേൾഡ്
*ലീഡ്ടെക്
*ലൈഫ് വ്യൂ
*മെർകുറി
*മൈക്രോ-സ്റ്റാർ ഇന്റെർനാഷണൽ (എം.എസ്.ഐ.)
*നെബ്യൂള ഇലക്ട്രോണിക്സ്
*എൻവിദിയ (discontinued)
*പിസിഎച്ഡിടിവി
*പിനാക്കിൾ സിസ്റ്റംസ്

*പവർകളർ
*പ്രോലിങ്ക്
*സബ്രെന്റ്
*സഫയർ ടെക്നോളജി
*ടെറടെക്
*സൂപ്പർ‌കോമ്പ്
*ട്വിൻ‌ഹാൻ
*വിസ്ത വ്യൂ
*സോഗിസ്


 
വർഗ്ഗം:വീഡിയോ ഹാർഡ്‌വെയർ
വർഗ്ഗം:വീഡിയോ കാർഡുകൾ
വർഗ്ഗം:കമ്പ്യൂട്ടർ അനുബന്ധ ഉപകരണങ്ങൾ
ജോൺ മക്കെയ്ൻ

അരിസോണയിൽനിന്നുള്ള സീനിയർ യുണൈറ്റഡ് സ്റ്റേറ്റ്സ് സെനറ്ററായിരുന്നു **ജോൺ സിഡ്നി മക്കെയ്ൻ മൂന്നാമൻ** (29 ഓഗസ്റ്റ്  1936 – 25 ഓഗസ്റ്റ്  2018).  2008-ലെ അമേരിക്കൻ പ്രസിഡന്റ് തെരഞ്ഞെടുപ്പിൽ റിപ്പബ്ലിക്കൻ പാർട്ടിയുടെ സ്ഥാനാർത്ഥി ഇദ്ദേഹമായിരുന്നു.

1958-ൽ യു.എസ്. നാവിക അക്കാഡമിയിൽ നിന്നും ബിരുദം നേടിയ ഇദ്ദേഹം നാവികസേനയിൽ വിമാന പൈലറ്റായി ജോലിയിൽ പ്രവേശിച്ചു. 1981-ൽ ക്യാപ്റ്റൻ പദവിയിലിരിക്കെ നാവികസേനയിൽ നിന്നും വിരമിച്ച ഇദ്ദേഹം അരിസോണയിലെത്തി തന്റെ രാഷ്ട്രീയ ജീവിതം ആരംഭിച്ചു. 1982-ൽ യു.എസ്. പ്രതിനിധി സഭയിലേക്ക് തിരഞ്ഞെടുക്കപ്പെട്ടു. 1986-ൽ യു.എസ്. സെനറ്റിൽ അംഗമായ ഇദ്ദേഹം 1992, 1998, 2004 വർഷങ്ങളിലെ തിരഞ്ഞെടുപ്പുകളിലും എളുപ്പത്തിൽ വിജയം കണ്ടു.

2000-ത്തിൽ റിപ്പബ്ലിക്കൻ പ്രസിഡന്റ് സ്ഥാനാർത്ഥിത്വത്തിനായി മത്സരിച്ചെങ്കിലും പരാജയപ്പെട്ടു. 2008-ൽ നടന്ന പൊതു തെരഞ്ഞെടുപ്പിൽ റിപ്പബ്ലിക്കൻ സ്ഥാനാർത്ഥിയായ ഇദ്ദേഹത്തെ ഡെമോക്രാറ്റിക് പാർട്ടിയുടെ ബറാക്ക് ഒബാമ 173-നെതിരെ 365 ഇലക്ട്രൽ കോളജ് വോട്ടുകൾക്ക് തോല്പ്പിച്ചു.

ത​ല​ച്ചോ​റി​ലെ അ​ർ​ബു​ദ ബാ​ധ​യെ തു​ട​ർ​ന്ന്​ 81ാം വയസ്സിൽ അന്തരിച്ചു.

## അവലംബം


വർഗ്ഗം:അമേരിക്കൻ ഐക്യനാടുകളിലെ രാഷ്ട്രീയനേതാക്കൾ
വർഗ്ഗം:ഓഗസ്റ്റ് 29-ന് ജനിച്ചവർ
വർഗ്ഗം:1936-ൽ ജനിച്ചവർ
വർഗ്ഗം:ഓഗസ്റ്റ് 25-ന് മരിച്ചവർ
വർഗ്ഗം:2018-ൽ മരിച്ചവർ
വെളിച്ചെണ്ണ

[thumb|right|240px|പർമ്പരാഗതമായ രീതിയിൽ [ചക്ക്|ചക്കുപയോഗിച്ച് സെയ്ഷെൽസിൽ എണ്ണയാട്ടുന്നു]]
thumb|240px|coconut butter
തേങ്ങ ഉണക്കി ഉണ്ടാക്കുന്ന കൊപ്ര ആട്ടി എടുക്കുന്ന എണ്ണയാണ്  **വെളിച്ചെണ്ണ** എന്നറിയപ്പെടുന്നത്. 

## നിരുക്തം
'എണ്ണ' എന്ന പദത്തിന്  'എള്ളിൽ നിന്ന് ലഭിക്കുന്നത്' (എള്ളിൽ നിന്ന് ലഭിക്കുന്ന നെയ്യ്) എന്നാണ് അർഥമെങ്കിലും പിന്നീട് അർഥവികാസം സംഭവിച്ച് എല്ലാ സ്നിഗ്ധദ്രാവകങ്ങളെയും സൂചിപ്പിക്കാൻ ഉപയോഗിക്കുന്ന പദമായി മാറി.  "വെളിച്ചത്തിന് ഉപയോഗിക്കുന്ന എണ്ണ" (അതായത്, വിളക്ക് കത്തിക്കാൻ ഉപയോഗിക്കുന്ന എണ്ണ) എന്ന അർഥത്തിൽ **വെളിച്ചെണ്ണ** എന്ന പദം രൂപപ്പെട്ടു. പണ്ടുകാലത്ത് ചക്കുപയോഗിച്ചായിരുന്നു എണ്ണയാട്ടിയിരുന്നത്.
## വെളിച്ചെണ്ണയിലെ ഘടകങ്ങൾ
USDA കണക്കുപ്രകാരം 100 ഗ്രാം വെളിച്ചെണ്ണയിൽ താഴെ കൊടുത്തിരിക്കുന്ന ഘടകങ്ങൾ അടങ്ങിയിരിക്കുന്നു. 

കാലറി അഥവാ ഊർജം - 862

മൊത്തം കൊഴുപ്പ് - 100 ഗ്രാം (153%-daily value)

പൂരിത കൊഴുപ്പ് - 87 ഗ്രാം (435%-daily value)

## ഭൗതിക ഗുണങ്ങൾ

വെളിച്ചെണ്ണ ഒരുതരം കൊഴുപ്പാണ്. ഇതിൽ 90% പൂരിത കൊഴുപ്പ് അടങ്ങിയിരിക്കുന്നു.  

## അവലംബം

[
വർഗ്ഗം:എണ്ണകൾ

വർഗ്ഗം:സസ്യഎണ്ണകൾ
വർഗ്ഗം:തേങ്ങ കൊണ്ട് ഉണ്ടാക്കുന്ന ഭക്ഷ്യവസ്തുക്കൾ
ആന്റ് ഈറ്റർ

അമേരിക്കൻ ഭൂഖണ്ഡങ്ങളിൽ കണ്ടുവരുന്ന ഒരു സസ്തനിയാണ് **ആന്റ് ഈറ്റർ** (ഉറുമ്പുതീനി). ഉറുമ്പുകളേയും, ചിതലുകളേയും ഭക്ഷിച്ചാണ് ജീവിക്കുന്നത്. വലിയ ആന്റ് ഈറ്റർ, സിൽക്കി ആന്റ് ഈറ്റർ, ദക്ഷിണ ടമൻഡുവ, ഉത്തര ടമൻഡുവ എന്നിങ്ങനെ നാല് ജാതി ആന്റ് ഈറ്ററുകളാണുള്ളത്. മലയാളത്തിൽ ഈനാമ്പേച്ചി തുടങ്ങിയ ജീവികളെ കുറിക്കാൻ ഉറുമ്പുതീനി എന്ന പദം ഉപയോഗിക്കുന്നുണ്ട്.

## വിവരണം
കുഴലുപോലെ നീണ്ട വായ ആണ് ആന്റ് ഈറ്ററുകളുടെ പ്രത്യേകത. വായയിലെ ലോലമായ പശിമയുള്ള നാക്ക് തലയുടെ നീളത്തിലുമധികം പുറത്തേയ്ക്ക് നീട്ടാനാവും. നാവ് ഉറുമ്പിന്റെ കൂട്ടിലേക്കും, ചിതൽപ്പുറ്റിലേക്കും ഇറക്കി അതിൽ പറ്റിപ്പിടിക്കുന്നവയെ ഭക്ഷിക്കുകയാണ് രീതി. രോമാവൃതമായ ശരീരം കീടങ്ങളുടെ ആക്രമണത്തിൽ നിന്നും ഇവയെ രക്ഷിക്കാനുള്ളതാണ്. വാൽ കൊണ്ട് മാത്രം പിടിച്ച് തൂങ്ങിക്കിടക്കാൻ ഇവയ്ക്ക് കഴിയും. മുൻകാലിലെ നഖങ്ങൾ ചിതൽപ്പുറ്റുകളും മറ്റും പൊളിക്കാൻ ശേഷിയുള്ളതും, മരങ്ങളിലും മറ്റും പിടിച്ചുകയറാൻ സഹായമായിട്ടുള്ളതുമാണ്. പേടിച്ചാൽ ചുരുണ്ടു കിടക്കുന്ന സ്വഭാവവും ഇവയ്ക്കുണ്ട്.

## വിതരണം
തെക്കേ അമേരിക്കയിലും ഉത്തര അമേരിക്കയിൽ മെക്സിക്കോ വരെയുള്ള ദക്ഷിണ ഭാഗത്തുമാണ് ആന്റ് ഈറ്ററുകളെ കണ്ടുവരുന്നത്. മുമ്പ് ഒരു വലിയ ദ്വീപായിരുന്ന ദക്ഷിണ അമേരിക്കയിലാണ് ഇവ ഉരുത്തിരിഞ്ഞതെന്നും വികാസം പ്രാപിച്ചതെന്നും കരുതപ്പെടുന്നു. വരണ്ട ഉഷ്ണമേഖലാ വനങ്ങൾ, മഴക്കാടുകൾ, പുൽമേടുകൾ, സാവന്നകൾ തുടങ്ങിയയിടങ്ങളിൽ ആന്റ് ഈറ്ററുകളെ കണ്ടുവരുന്നു.

## അവലംബം



വർഗ്ഗം:കീടഭോജിനികൾ

വർഗ്ഗം:ഉറുമ്പുതീനികൾ
വേങ്ങാട്‌ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **വേങ്ങാട്‌  ഗ്രാമപഞ്ചായത്ത്**. പടുവിലായി, പാതിരിയാട് എന്നീ വില്ലേജുകളിലായി വ്യാപിച്ചുകിടക്കുന്ന ഈ ഗ്രാമപഞ്ചായത്ത്, ധർമ്മടം നിയമസഭാമണ്ഡലത്തിലാണ്‌ ഉൾപ്പെടുന്നത്..

## ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ എ.പി അനിത ആണ്‌ ഗ്രാമപഞ്ചായത്ത് പ്രസിഡന്റ്. വേങ്ങാട്‌ ഗ്രാമപഞ്ചായത്തിൽ 21 വാർഡുകളാണുള്ളത്.
1.പട്ടത്താരി 
2.കല്ലായി 
3.വേങ്ങാട് അങ്ങാടി 
4.വേങ്ങാട് മെട്ട
5.വേങ്ങാട് തെരു
6.ഊർപ്പള്ളി
7.കൈതേരിപ്പൊയിൽ
8.വാളാങ്കിച്ചാൽ
9.പാതിരിയാട്
10.പാച്ചപ്പൊയിക
11.പറമ്പായി
12. കോളാലൂർ
13.മമ്പറം  
14.പൊയനാട്
15.കീഴത്തൂർ ബാലവാടി 
16.കീഴത്തൂർ വായനശാല
17.കുഴിയിൽ പീടിക
18.മൈലുള്ളി 
19.കുന്നിരിക്ക
20.പടുവിലായി
21.തട്ടാരി

## ഭൂമിശാസ്ത്രം

### അതിരുകൾ
*വടക്ക്: കീഴല്ലൂർ,
*പടിഞ്ഞാറ്: പെരളശ്ശേരി, അഞ്ചരക്കണ്ടി
*തെക്ക്: കതിരൂർ, പിണറായി
*കിഴക്ക്: മട്ടന്നൂർ നഗരസഭ, മാങ്ങാട്ടിടം, കോട്ടയം.

### ഭൂപ്രകൃതി
ഈ പഞ്ചായത്ത് ഇടനാട്ടിൽ ഉൾപ്പെടുന്നു.

### ജലപ്രകൃതി
പഞ്ചായത്തിന്റെ അതിരിലൂടെ ഒഴുകുന്ന അഞ്ചരക്കണ്ടി പുഴയും അതിലേക്ക് ഒഴുകുന്ന തോടുകളും കുളങ്ങളുമാണ്‌ ഈ പഞ്ചായത്തിലെ പ്രധാന ജലസ്രോതസ്സുകൾ.

## പ്രധാന വിദ്യാഭ്യാസ സ്ഥാപനങ്ങൾ
#മമ്പറം ഹയർസെക്കൻഡറി സ്കൂൾ
#കോട്ടയം രാജാസ്‌ ഹൈസ്കൂൾ,പാതിരിയാട്‌ 
#ഇ കെ നായനാർ മെമ്മോറിയൽ ഹയർസെക്കൻഡറി സ്കൂൾ,വേങ്ങാട്‌

## സ്ഥിതിവിവരക്കണക്കുകൾ

## ചരിത്രം
1953-ൽ നിലവിൽ വന്ന പാതിരിയാട് , 1954-ൽ നിലവിൽ വന്ന പടുവിലായി എന്നീ വില്ലേജുകൾ ഉൾപ്പെടുത്തി 1961-ലാണ്‌ വേങ്ങാട്‌ ഗ്രാമപഞ്ചായത്ത് രൂപവത്കരിച്ചത്. അഞ്ചരക്കണ്ടി പുഴയുടെ ഓരം ചേർന്നു നിൽക്കുന്ന ഈ പ്രദേശം ഒരു കാലത്ത് വേങ്ങ മരങ്ങൾ തിങ്ങി നിറഞ്ഞ കാടായിരുന്നു. അങ്ങനെ വേങ്ങക്കാട് ആണ് വേങ്ങാട് ആയി മാറിയതെന്നാണ് പ്രബലമായവിശ്വാസം. ഗുണനിലവാരമുള്ള തേക്കും ഒന്നാന്തരം കുരുമുളകും ഇവിടെ ധാരാളം വിളഞ്ഞിരുന്നു. ലോഗന്റെ മലബാർ മാന്വലിലും വേങ്ങാടിനെ പറ്റിയുള്ള പരാമർശം കാണാം.

പ്രദേശത്തെ പഴക്കം ചെന്ന രണ്ട് ആരാധനാലയങ്ങൾ ആണ് തെരുവിലെ മഹാവിഷ്ണു ക്ഷേത്രവും അങ്ങാടിയിലെ ജുമാഅത്തു പള്ളിയും. രണ്ട് ദേവാലയങ്ങൾക്കും ഈ നാടിന്റെ ചരിത്രവുമായി ബന്ധമുണ്ടെന്ന് പ്രാദേശിക ചരിത്രകാരനായ സി പി എഫ് വേങ്ങാട് അഭിപ്രായപ്പെടുന്നു.

## ഇതും കാണുക
#കേരളത്തിലെ ഗ്രാമപഞ്ചായത്തുകളുടെ പട്ടിക
#എൻറെ ഗ്രാമം- വേങ്ങാട് 

## അവലംബങ്ങൾ


5.വേങ്ങാടിന്റെ പുരാവൃത്തം-സി പി എഫ് വേങ്ങാട്,രജതജൂബിലി സ്മരണിക വേങ്ങാട് ഗവ. ഹയർ സെക്കന്ററിസ്കൂൾ 2006, പേജ് -83.

വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
മാക് ബുക്ക് എയർ

ആപ്പിൾ നിർമ്മിച്ച് പുറത്തിറക്കുന്ന മാക്കിൻറോഷ് നോട്ട്ബുക്ക് കമ്പ്യൂട്ടറാണ് **മാക് ബുക്ക് എയർ**. മാക് ബുക്ക് കുടുംബത്തിലെ ഏറ്റവും കനം കുറഞ്ഞതും അൾട്രാ പോർട്ടബിളുമായ ലാപ്‌ടോപ്പാണ് മാക് ബുക്ക് എയർ. അതിൽ ഒരു പൂർണ്ണ വലിപ്പമുള്ള കീബോർഡ്, ഒരു മെഷീൻ അലുമിനിയം കെയ്‌സ് എന്നിവ അടങ്ങിയിരിക്കുന്നു. 2011-ൽ യഥാർത്ഥ മാക്ബുക്ക് നിർത്തലാക്കിയതും തുടർന്നുള്ള വന്ന മോഡലുകളുടെ വില കുറച്ചതും എയറിനെ ആപ്പിളിന്റെ എൻട്രി ലെവൽ നോട്ട്ബുക്കാക്കി മാറ്റി. നിലവിലെ ഉൽപ്പന്ന നിരയിൽ, മാക്ബുക്ക് എയർ പ്രകടനം വച്ച് വിലയിരുത്തകയാണെങ്കിൽ മാക്ബുക്ക് പ്രോയ്ക്ക് താഴെയാണ്.
## പ്രത്യേകതകൾ

*മോഡലുകൾക്കിടയിലുള്ള എല്ലാ മാറ്റങ്ങളും ബോൾഡ് അക്ഷരങ്ങളാൽ അടയാളപ്പെടുത്തിയിരിക്കുന്നു.

## ഇതും കാണുക

* മാക് ബുക്ക്
* പവർ മാക് G4 ക്യൂബ്

## അവലംബം



വിഭാഗം:ആപ്പിൾ ഹാർഡ്‌വെയർ
കുമാരസംഭവം

കാളിദാസൻ രചിച്ച പ്രശസ്തമായ മഹാകാവ്യമാണ്‌ **കുമാരസംഭവം**. സംസ്കൃതഭാഷയിലെ പഞ്ചമഹാകാവ്യങ്ങളിലൊന്നാണിത്‍. 
## ഉള്ളടക്കം
കാളിദാസൻ ഈ ഗ്രന്ഥം എട്ട് സർഗ്ഗങ്ങളിലായാണ് രചിച്ചിരിക്കുന്നത്. ശിവപാർവതീപ്രണയമാണ് ഇതിലെ പ്രധാനപ്രതിപാദ്യവിഷയം. 
### തുടക്കം
ഒന്നാം സർഗ്ഗം ആരംഭിക്കുന്നത് ഹിമാലയവർണ്ണനയോടെയാണ്. "ഉത്തരദിക്കിനറ്റത്ത്, കിഴക്കും പടിഞ്ഞാറുമുള്ള സമുദ്രങ്ങളിലേക്കിറങ്ങി, ഭൂമിയുടെ അളവുകോലെന്നപോലെ നിലകൊള്ളുന്ന പർവതരാജനായ ഹിമാലയത്തെ" ആദ്യശ്ലോകം പുകഴ്ത്തുന്നു. തുടർന്ന്, ഹിമാലയത്തിന്റെ ഗാംഭീര്യവും, സൗന്ദര്യവും, ജീവി-ധാതു സമൃദ്ധിയും അതിൽ ജീവിക്കുന്ന കിന്നരന്മാരുടേയും കിരാതന്മാരുടേയും ജീവിതസന്ദർഭങ്ങളും കവി ചിത്രീകരിക്കുന്നു.  

### എട്ടു സർഗ്ഗങ്ങളിലെ കഥ

*യാഗാഗ്നിയിൽ ശരീരം വെടിഞ്ഞ ദക്ഷപുത്രിയായ സതി ഹിമവാന്റെയും പത്നി മേനയുടെയും മകളായി പിറക്കുന്നു. വിവാഹപ്രായമായ പാർവ്വതിയെ കണ്ട് നാരദമഹർഷി അവൾ ശിവന്റെ പത്നിയാകേണ്ടവളാണെന്ന് ഹിമവാനെ അറിയിക്കുന്നതും, പാർവ്വതി, തപസ്സിരിക്കുന്ന ശിവനെ ശുശ്രൂഷിക്കാൻ ആരംഭിക്കുന്നതും തുടർന്ന് പ്രതിപാദിക്കുന്നു. രണ്ടാം സർഗ്ഗത്തിൽ താരകാസുരന്റെ ചെയ്തികൾക്ക് പരിഹാരം തിരഞ്ഞ് ദേവന്മാർ ബ്രഹ്മാവിന്റെ അടുത്തെത്തുന്നതും ശിവപാർവ്വതീസംയോഗത്തിൽ ജനിക്കുന്നവനേ താരകനെ കൊല്ലാനാകൂ എന്ന് അദ്ദേഹം നിർദ്ദേശിക്കുന്നതും അതിനായി ഇന്ദ്രൻ കാമനെയും രതിയെയും വിളിച്ചുവരുത്തുന്നതുമാണ് വിവരിക്കുന്നത്.‍ മൂന്നാം സർഗ്ഗത്തിൽ തപസ്സിൽ നിന്നുണരുന്ന ശിവൻ കാമദേവനെ ഭസ്മമാക്കുന്നതാണ്. നാലാം സർഗ്ഗം രതീവിലാപവും അഞ്ചാംസർഗ്ഗം പാർവതിയുടെ കഠിനതപസ്സും ഫലപ്രാപ്തിയും വർണ്ണിക്കുന്നു. ശിവപാർവ്വതിമാരുടെ വിവാഹമാണ് ആറ്, ഏഴ് സർഗ്ഗങ്ങളുടെ വിഷയം. എട്ടാം സർഗ്ഗം ശിവപാർവതിമാരുടെ ശൃംഗാരകേളികളുടെ വർണ്ണനയാണ്.

### പൂർണ്ണതയെ സംബന്ധിച്ച തർക്കം
ഗ്രന്ഥത്തിന്റെ പേരിന് ആസ്പദമായ സംഭവം - കുമാരന്റെ(സുബ്രഹ്മണ്യന്റെ) ജനനം പ്രതിപാദിക്കുന്നില്ല എന്നതിനാൽ കുമാരസംഭവം ഒരു അപൂർണ്ണകൃതിയാണെന്ന് കരുതപ്പെടുന്നുണ്ട്. എന്നാൽ ഗൃഹസ്ഥാശ്രമത്തിന്റെ പ്രാധാന്യം ഉദ്ഘോഷിക്കുകയാണ് കാളിദാസന്റെ ലക്ഷ്യമെന്നും സ്കന്ദന്റെ ജനനത്തിന് വഴിയൊരുങ്ങുക വഴി കഥാനിർവ്വഹണം പൂർണ്ണമായി എന്നുമാണ് പണ്ഡിതരുടെ അഭിപ്രായം.

## കുറിപ്പുകൾ
ക.  അസ്ത്യുത്തര‍സ്യാം ദിശി ദേവതാത്മാഹിമാലയോ നാമ നഗാധിരാജ:പൂർവാപരൗ തോയോനിധി വഹാഹ്യസ്ഥിത: പൃഥ്വിവ്യാം ഇവ മാനദണ്ഡ:

## അവലംബം


## ഇവ കൂടി കാണുക
സംസ്കൃതസാഹിത്യം

മഹാകാവ്യം
## പുറംകണ്ണികൾ
കുമാരസംഭവം - ഹിന്ദിവ്യാഖ്യാനം

വർഗ്ഗം:സംസ്കൃതനാടകങ്ങൾ
വർഗ്ഗം:സംസ്കൃത മഹാകാവ്യങ്ങൾ
ചിറ്റാരിപ്പറമ്പ്‌ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് 'ചിറ്റാരിപറമ്പ്‌   ഗ്രാമപഞ്ചായത്ത്'''. മാനന്തേരി, കണ്ണവം വില്ലേജുകളിലായി വ്യാപിച്ചുകിടക്കുന്ന ഈ ഗ്രാമപഞ്ചായത്ത്, മട്ടന്നൂർ നിയമസഭാമണ്ഡലത്തിലാണ്‌ ഉൾപ്പെടുന്നത്..

## ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ വി. സൗമിനി ആണ്‌ ഗ്രാമപഞ്ചായത്ത് പ്രസിഡന്റ്. ചിറ്റാരിപറമ്പ്‌ ഗ്രാമപഞ്ചായത്തിൽ 20 വാർഡുകളാണുള്ളത്.
#വണ്ണാത്തിമൂല
#മാനന്തേരി
#പൂവത്തിൻകീഴിൽ
#ചിറ്റാരിപറമ്പ്‌ 
#മണ്ണന്തറ
#അരീക്കര
#ഞാലിൽ
#മുടപ്പത്തൂർ
#വട്ടോളി
#ഇടുമ്പ
#മൊടോളി 
#തൊടീക്കളം
#പൂഴിയോട്
#കണ്ണവം
### തിരഞ്ഞെടുപ്പുഫലങ്ങൾ
2005- സെപ്റ്റംബർ 26-ന്‌ നടന്ന തെരഞ്ഞെടുപ്പിൽ തെരഞ്ഞെടുക്കപ്പെട്ട അംഗങ്ങൾ.

## ഭൂമിശാസ്ത്രം

### അതിരുകൾ
*വടക്ക്: മാലൂർ
*പടിഞ്ഞാറ്: മാങ്ങാട്ടിടം, കൂത്തുപറമ്പ്
*തെക്ക്: പാട്യം
*കിഴക്ക്: കോളയാട്
### ഭൂപ്രകൃതി
കണ്ണവം റിസർവ് വനം പഞ്ചായത്തിന്റെ തെക്കുകിഴക്ക്ഭാഗത്തായി സ്ഥിതിചെയ്യുന്നു. ഭൂപ്രകൃതിയനുസരിച്ച് പഞ്ചായത്തിനെ സമതലങ്ങൾ, ചെരിവുകൾ, കുന്നിൻപ്രദേശങ്ങൾ എന്നിങ്ങനെ തരംതിരിക്കാം. ചെറുതും വലുതുമായ കുന്നുകൾ ഈ പഞ്ചായത്തിലുണ്ട്.

### ജലപ്രകൃതി
കണ്ണവം പുഴ പഞ്ചായത്തിലൂടെ ഒഴുകുന്നു. ഇടുമ്പപ്പുഴ പഞ്ചായത്തിനു വടക്കായി മാലൂർ പഞ്ചായത്തുമായി അതിർത്തി പങ്കിടുന്നു. 
 
## സ്ഥിതിവിവരക്കണക്കുകൾ

## ചരിത്രം
1961-ലാണ്‌ ചിറ്റാരിപറമ്പ്‌  ഗ്രാമപഞ്ചായത്ത് വ്യക്തമായ അതിരുകളോടുകൂടിയ പഞ്ചായത്തായി മാറിയത്, കെ കുഞ്ഞിരാമൻ അടിയോടി ആയിരുന്നു ആദ്യത്തെ പ്രസിഡണ്ട്..

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഫോട്ടോബൂത്ത്

ഐ സൈറ്റ് ക്യാമറയിൽ നിന്നോ മറ്റ് വെബ് ക്യാമുകളിൽ നിന്നോ ചിത്രവും വീഡിയോയും എടുക്കുന്നതിന് ആപ്പിൾ മാക്ഒഎസ്, ഐപാഡ്ഒഎസ്(iPadOS) എന്നീ ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്ന ഒരു ചെറു സോഫ്റ്റ്വെയറാണ് **ഫോട്ടോബൂത്ത്**. 17 ഇഫക്ടുകൾ ഈ സോഫ്റ്റ്വെയറിലുണ്ട്. ഡെവലപ്പർമാർക്ക് ഇഫക്ടുകൾ ഡെവലപ്പ് ചെയ്ത് ഓൺലൈനായി പങ്കുവെയ്ക്കാനുള്ള സൗകര്യമുണ്ട്.

ഫോട്ടോ ബൂത്ത് 2005 ഒക്ടോബറിൽ പുറത്തിറങ്ങി, മാക്ഒഎസ് 10 ടൈഗറിൽ പ്രവർത്തിക്കുന്ന ഒരു ബിൽറ്റ്-ഇൻ ഐ സൈറ്റ് ക്യാമറയുള്ള മാക്കിന്റോഷ് കമ്പ്യൂട്ടറുകളിൽ മാത്രമേ യഥാർത്ഥത്തിൽ ലഭ്യമായിരുന്നുള്ളൂ. 

ഫോട്ടോ ബൂത്ത് ക്യാമറയിലൂടെയുള്ള കാഴ്ച തത്സമയം കാണിക്കുന്ന ഒരു പ്രിവ്യൂ ഉണ്ട്. സേവ് ചെയ്ത ഫോട്ടോകളുടേയും വീഡിയോകളുടേയും ലഘുചിത്രങ്ങൾ വീഡിയോ പ്രിവ്യൂവിന്റെ അടിഭാഗം മറച്ചുകൊണ്ട് ഈ വിൻഡോയുടെ താഴെയായി പ്രദർശിപ്പിക്കും. അങ്ങനെ ലഭിക്കുന്ന ലഘുചിത്രങ്ങളിൽ ക്ലിക്കുചെയ്തുകൊണ്ട് ഇവ കാണിക്കാനോ പ്ലേ ചെയ്യാനോ കഴിയും.

ഡിഫോൾട്ടായി, ഫോട്ടോ ബൂത്തിന്റെ തത്സമയ പ്രിവ്യൂവും ക്യാപ്‌ചർ ചെയ്ത ചിത്രങ്ങളും മറിക്കാനോ തിരിക്കാനോ സാധിക്കും, ഉപയോക്താവിന് കണ്ണാടിയിലേക്ക് നോക്കുന്നത് പോലുള്ള അനുഭവം ഇത് നല്കുന്നു; ഇതിന്റെ മറ്റൊരു ഓപ്ഷൻ റിവേഴ്സ് ചെയ്യാത്ത(മറിച്ചിടാത്ത) ചിത്രങ്ങൾ നൽകുന്നു.
## ഇഫക്ടുകൾ
* സെപ്പിയ
* ബ്ലാക്ക് & വൈറ്റ്
* ഗ്ലോ
* നോർമൽ
* Colored പെൻസിൽ
* തെർമൽ ക്യാമറ
* എക്സ്-റേ
* പോപ് ആർട്ട്
### മറ്റ് ഇഫക്ടുകൾ
* ബൾജ്
* ഡെൻറ്
* ട്വിറൽ
* സ്വീക്സ്
* മിറർ
* ലൈറ്റ് ട്യൂൺl
* ഫിഷ്ഐ
* സ്ട്രെച്ച്
## അവലംബം

## പുറം കണ്ണികൾ
*Apple's Description of the iSight and Photo Booth capabilities on the iMac
*Private website with more information, especially how to create your own Photo Booth effects 
വിഭാഗം:മൾട്ടിമീഡിയ സോഫ്റ്റ്‌വെയർ
വർഗ്ഗം:ആപ്പിൾ സോഫ്റ്റ്‌വെയർ
ഐസൈറ്റ്

ആപ്പിൾ പുറത്തിറക്കിയിരുന്ന ഒരു വെബ് ക്യാമറയാണ് **ഐസൈറ്റ്**. ഫയർവയർ കേബിൾ മുഖേനയാണ് ക്യാമറ കമ്പ്യൂട്ടറുമായി ബന്ധിപ്പിക്കുന്നത്. 149 യുഎസ് ഡോളറാണ് ഇതിന്റെ വില. ഒരു ഫയർവയർ കേബിൾ വഴി ഒരു കമ്പ്യൂട്ടറിലേക്ക് കണക്റ്റ് ചെയ്‌ത്, നിലവിലുള്ള ആപ്പിൾ ഡിസ്‌പ്ലേ, ലാപ്‌ടോപ്പ് കമ്പ്യൂട്ടർ, ഓൾ-ഇൻ-വൺ ഡെസ്‌ക്‌ടോപ്പ് കമ്പ്യൂട്ടർ അല്ലെങ്കിൽ പരന്ന പ്രതലത്തിൽ ഫിറ്റ് ചെയ്യുന്നതിന് വേണ്ടി ഒരു കൂട്ടം മൗണ്ടുകൾ സഹിതം വന്നു.

2003-ലെ വേൾഡ് വൈഡ് ഡെവലപ്പേഴ്‌സ് കോൺഫറൻസിൽ ആപ്പിൾ ഐസൈറ്റ് അവതരിപ്പിച്ചു, ആപ്പിളിന്റെ വീഡിയോ കോൺഫറൻസിംഗ് ക്ലയന്റായ ഐചാറ്റ് എവി(iChat AV)-യ്‌ക്കൊപ്പം ഇത് ഉപയോഗിക്കാൻ ഉദ്ദേശിച്ചുള്ളതാണ്. ഐമൂവി(iMovie (പതിപ്പ് 4 ഉം അതിനുശേഷവും)) ഉപകരണത്തിൽ നിന്ന് വീഡിയോ ക്യാപ്‌ചർ ചെയ്യാനും ഉപയോഗിക്കാം. 2005 ഏപ്രിലിൽ, ഓഡിയോ പ്രകടനം മെച്ചപ്പെടുത്തുന്നതിനായി ഐസൈറ്റിനായി ആപ്പിൾ ഒരു ഫേംവെയർ അപ്‌ഡേറ്റ് പുറത്തിറക്കി. 2008 ഒക്‌ടോബർ 13 മുതൽ, ആപ്പിൾ ഓൺലൈൻ സ്റ്റോറിലോ റീട്ടെയിൽ ലൊക്കേഷനുകളിലോ എക്‌സ്‌റ്റേണൽ ഐസൈറ്റ് ലഭ്യമല്ല.
## രൂപകല്പന
¼-ഇഞ്ച് സിസിഡി സെൻസറാണ് ഐ സൈറ്റിനുള്ളത്. ഈ സിസിഡി സെൻസറിന് 640×480-പിക്സൽ വിജിഎ റെസല്യൂഷനുണ്ട്.

## അവലംബം
വിഭാഗം:കമ്പ്യൂട്ടർ പെരിഫെറൽ ഉപകരണം
വിഭാഗം:ആപ്പിൾ ഹാർഡ്‌വെയർ

വർഗ്ഗം:വെബ് ക്യാമറ
ഐ.ഇ.ഇ.ഇ 1394 ഇന്റർ‌ഫേസ്

ഉയർന്ന വേഗത്തിലുള്ള വിനിമയത്തിന് വേണ്ടി നിലകൊള്ളുന്ന ഒരു സീരിയൽ ബസ് ഇൻറർഫേസാണ് **ഐഇഇഇ 1394 ഇൻറർഫേസ്** അഥവാ **ഫയർവയർ**. 1980 കളുടെ അവസാനത്തിലും 1990 കളുടെ തുടക്കത്തിലും ആപ്പിൾ നിരവധി കമ്പനികളുമായി, പ്രാഥമികമായി സോണി, പാനസോണിക് എന്നിവയുടെ സഹകരണത്തോടെ ഇത് വികസിപ്പിച്ചെടുത്തു. ആപ്പിൾ ഈ ഇന്റർഫേസിനെ ഫയർവയർ എന്ന് വിളിച്ചു. ഐ.ലിങ്ക്(i.LINK (Sony)), ലിങ്ക്സ്(Lynx (Texas Instruments)) എന്നീ ബ്രാൻഡ് നെയിമുകളിലും ഇത് അറിയപ്പെടുന്നു.

ഏറ്റവും സാധാരണമായ നിർവഹണത്തിൽ ഉപയോഗിക്കുന്ന ചെമ്പ് കേബിളിന് 4.5 മീറ്റർ (15 അടി) വരെ നീളമുണ്ടാകും. വൈദ്യുതിയും ഡാറ്റയും ഈ കേബിളിലൂടെ കൊണ്ടുപോകുന്നു, മിതമായ വൈദ്യുതി മാത്രം ഉപയോഗിക്കുന്ന ഉപകരണങ്ങളെ പ്രത്യേക പവർ സപ്ലൈ ഇല്ലാതെ പ്രവർത്തിക്കാൻ അനുവദിക്കുന്നു. ക്യാറ്റ് 5, ഒപ്റ്റിക്കൽ ഫൈബർ പതിപ്പുകളിലും ഫയർവയർ ലഭ്യമാണ്.

1394 ഇന്റർഫേസ് യുഎസ്ബിയുമായി താരതമ്യപ്പെടുത്താവുന്നതാണ്. യുഎസ്ബി പിന്നീട് വികസിപ്പിച്ചെടുക്കുകയും കൂടുതൽ വിപണി വിഹിതം നേടുകയും ചെയ്തു. കണക്‌റ്റുചെയ്‌ത ഉപകരണങ്ങൾ സഹകരിച്ചാണ് ഐഇഇഇ(IEEE)1394 നിയന്ത്രിക്കുന്നത്, അതേസമയം യുഎസ്ബിക്ക് ഒരു ഹോസ്റ്റ് കൺട്രോളർ ആവശ്യമാണ്.
## ചരിത്രവും വികസനവും

ഐഇഇഇ 1394 ഹൈ സ്പീഡ് സീരിയൽ ബസിന് ആപ്പിൾ കമ്പനി ഉപയോഗിക്കുന്ന പേരാണ് ഫയർവയർ. ഇതിന്റെ വികസനം 1986-ൽ ആപ്പിൾ ആരംഭിച്ചു,  ഐഇഇഇ പി1394(IEEE P1394)വർക്കിംഗ് ഗ്രൂപ്പ് വികസിപ്പിച്ചത്, സോണി (102 പേറ്റന്റുകൾ), ആപ്പിൾ (58 പേറ്റന്റുകൾ), പാനസോണിക് (46 പേറ്റന്റുകൾ) എന്നീ കമ്പനികളാണ്. ഫിലിപ്സ്, എൽജി ഇലക്ട്രോണിക്സ്, തോഷിബ, ഹിറ്റാച്ചി, കാനൺ, ഐഎൻഎംഒഎസ്/എസ്ജിഎസ് തോംസൺ (ഇപ്പോൾ എസ്ടിമൈക്രോഇലക്‌ട്രോണിക്‌സ്), ടെക്‌സാസ് ഇൻസ്ട്രുമെന്റ്‌സ് എന്നിവയിൽ നിന്നുള്ള എഞ്ചിനീയർമാർ നൽകിയ സംഭാവനകളുമുണ്ട്.

## പുറത്തേക്കുള്ള കണ്ണികൾ

## അവലംബം
വർഗ്ഗം:കമ്പ്യൂട്ടർ ശൃംഖലകൾ

വർഗ്ഗം:ഐ.ഇ.ഇ.ഇ. മാനദണ്ഡങ്ങൾ
തൃശ്ശൂർ (വിവക്ഷകൾ)

*തൃശ്ശൂർ - തൃശ്ശൂർ നഗരം
*തൃശ്ശൂർ ജില്ല - കേരളത്തിലെ ഒരു ജില്ല 
*തൃശ്ശൂർ താലൂക്ക് 
*തൃശ്ശൂർ ലോക്സഭാമണ്ഡലം
*തൃശ്ശൂർ നിയമസഭാമണ്ഡലം
*തൃശൂർ കോർപ്പറേഷൻ
*തൃശൂർ പൂരം
സെൻട്രൽ ഇന്റലിജൻസ് ഏജൻസി

right|thumb|The entrance of the CIA Headquarters.
അമേരിക്കയിലെ സിവിലിയൻ രഹസ്യാന്വേഷണവിഭാഗമാണ്‌ **സി.ഐ.എ** എന്ന **സെൻട്രൽ ഇന്റലിജൻസ് ഏജൻസി**.രണ്ടാം ലോകമഹായുദ്ധകാലത്ത് ഉണ്ടായിരുന്ന ഒ.എസ്.എസ്. (ഓഫീസ് ഓഫ് സ്ട്രാറ്റെജിക് സർവ്വിസസ്) പിരിച്ചു വിടപ്പെട്ടതിനെ തുടർന്ന്1946ൽ അമേരിക്കൻ പ്രസിഡന്റ് ഹാരി എസ് ട്രൂമാൻ രൂപം നൽകിയ സംഘടനയാണിത്. നയരൂപവത്കരണം നടത്തുന്നതിനു സഹായകമായി വിദേശ ഗവണ്മെന്റുകൾ, കോർപ്പറേഷനുകൾ, വ്യക്തികൾ തുടങ്ങിയവയേക്കുറിച്ചുള്ള വിവരങ്ങൾ ശേഖരിച്ച്, അപഗ്രഥിച്ച് ഗവണ്മെന്റിനെ ഉപദേശിക്കലാണ്‌ ഇതിന്റെ പ്രധാന ധർമ്മം.അമേരിക്കൻ പ്രസിഡന്റിന്റെ നേരിട്ടനിയന്ത്രണത്തിൽ പ്രവർത്തിക്കുന്ന ഈ സംഘടനയ്ക്ക് പ്രസിഡന്റിനെ കൂടാതെ യു. എസ്. കോൺഗ്രസ് കമ്മിറ്റികളോടു മാത്രമേ വിധേയത്വം പുലർത്തേണ്ടതുള്ളൂ. 2004 വരെ അമേരിക്കയിലെ ഗവണ്മെന്റിന്റെ കേന്ദ്ര രഹസ്യാന്വേഷണ ഏജൻസി ആയിരുന്നു. 2004-ൽ ഇന്റലിജൻസ് റിഫോം ആൻഡ് ടെററിസം പ്രിവൻഷൻ ആക്റ്റ് നിലവിൽ വന്നതോടെ, ഗവണ്മെന്റിന്റേയും ഇന്റലിജൻസ് കമ്യൂണിറ്റിയുടേയും ചില ധർമ്മങ്ങൾ ഡയറക്ടർ ഓഫ് നാഷണൽ ഇന്റലിജൻസ് ഏറ്റെടുത്തു. ഇന്റലിജൻസ് സൈക്കിളിന്റെ നിയന്ത്രണവും നിർവഹണവും, പതിനാറ് ഇന്റലിജൻസ് കമ്യൂണിറ്റി ഏജൻസികളുടെയും പൊതു അഭിപ്രായങ്ങളൂടെ ഏകീകൃത റിപ്പോർട്ടിങ്ങ്, പ്രസിഡന്റിനുള്ള ബ്രീഫ് തയ്യാറാക്കൽ എന്നിവ ഇപ്പോൾ ഡി.എൻ.ഐയുടെ ചുമതലയിലാണ്‌. എൻ. ആർ.ഒ( നാഷണൽ റിക്കൊനൈസൻസ് ഓഫീസ്) യുടെ പര്യവേഷണ ഉപഗ്രഹങ്ങളും സിഗ്നലുകൾ തടസ്സപ്പെടുത്തുവാനുള്ള സംവിധാനങ്ങളൂം , അമേരിക്കൻ സൈന്യത്തിന്റെ വിമാനങ്ങാളും സി ഐ എ ഉപയോഗിക്കുന്നു. ഡയക്ടർ ഓഫ് സെൻ‌ട്രൽ ഇന്റലിജൻസ് ആണ് സി ഐ എ യുടെ തലവൻ.അദ്ദേഹമാണ് അമേരിക്കയിലെ വിവിധ രഹസ്യാന്വേഷണ വിഭാഗങ്ങളൂടെ തലവനും ഇക്കാര്യത്തിലെ പ്രസിഡന്റിന്റെ മുഖ്യ ഉപദേഷ്ടാവും.വിർജീനിയയിലെ ഫെയർഫാക്സ് കൗണ്ടിയിലാണ്‌ സി.ഐ.ഏയുടെ ആസ്ഥാനം.

## വിവാദങ്ങൾ
2001 സെപ്റ്റംബർ 11 ലെ ഭീകാരാക്രമണത്തെ തുടർന്ന് പിടികൂടിയവരെ ചോദ്യം ചെയ്യുന്നതിനു വേണ്ടി  ലിത്വേനിയയിൽ സി.ഐ.എ. രഹസ്യ തടവറകൾ പ്രവർത്തിപ്പിച്ചത് തെളിഞ്ഞിരുന്നു.

## അവലംബം



വർഗ്ഗം:രഹസ്യാന്വേഷണസംഘടനകൾ
വർഗ്ഗം:അമേരിക്കൻ ഐക്യനാടുകൾ
ഷൈനി അഹൂജ

ബോളിവുഡിലെ ഒരു  പ്രമുഖ നടനാണ് **ഷൈനി അഹൂജ** (ജനനം മേയ് 15, 1975).  അദ്ദേഹത്തിന്റെ പിതാവ ഒരു സൈനിക ഉദ്ദ്യോഗസ്ഥനായിരുന്നു. ഡെഹ്‌റാഡൂണിലാണ് അഹൂജ ജനിച്ചത്.

## ജീവചരിത്രം
### സിനിമജീവിതം
2004 ൽ നിർമ്മിച്ച് 2005 ൽ ഇറങ്ങിയ ഹസാരോം ഖ്വായിഷേൻ ഐസി  എന്ന സിനിമയാണ് ആദ്യ സിനിമ. അദ്ദേഹത്തിന്റെ ഈ സിനിമയിലെ അഭിനയത്തിന് ഒരു പാട് നല്ല അഭിപ്രായങ്ങൾ ലഭിച്ചിരുന്നു. മികച്ച പുതുമുഖ നടനുള്ള 2006 ലെ ഫിലും ഫെയർ അവാർ‌ഡും ഈ ചിത്രത്തിലെ അഭിനത്തിന്  അദ്ദേഹത്തിന് ലഭിച്ചു. പക്ഷേ അദ്ദേഹത്തിനെ പ്രശസ്തനാക്കിയ ചിത്രം മഹേഷ് ഭട്ടിന്റെ ഗാംങ്സ്റ്റർ എന്ന 2006 ൽ ഇറങ്ങിയ ചിത്രമായിരുന്നു. ആ വർഷം തന്നെ  പിന്നീട് ഇറങ്ങിയ വോ ലംഹേ എന്ന ചിത്രവും നല്ല പ്രസിദ്ധി നേടി. ഈ ചിത്രം 1970 കളിലെ നായിക നടിയായിരുന്ന പർവീൺ ബാബിയും ബോളിവുഡ് സംവിധായകനുമായ മഹേഷ് ഭട്ടും തമ്മിലുള്ള പ്രണയകഥയെ അടിസ്ഥാനമാക്കിയുള്ളതായിരുന്നു. 2007 ലെ ഷൈനി ശിൽപ്പ ഷെട്ടിയോടൊപ്പം അഭിനയിച്ച ചിത്രമായ ലൈഫ് ഇൻ അ മെട്രോ എന്ന ചിത്രം ഒരു നല്ല വിജയചിത്രമായിരുന്നു. പിന്നീട് ഇറങ്ങിയ ബൂൽ ബുലൈയ്യ എന്ന ചിത്രവും ഒരു വൻ‌വിജയമായിരുന്നു.

### സ്വകാര്യ ജീവിതം
ഷൈനി അഹൂജ തന്റെ പഠനം പൂർത്തിയാക്കിയത് ഡെൽഹിയിലെ ആർമി പബ്ലിക് സ്കൂളിലായിരുന്നു. അദ്ദേഹം ആദ്യ വിദ്യാഭ്യാസം പൂർത്തിയാക്കിയത് റാഞ്ചിയിലായിരുന്നു. 2009 ജൂൺ 15-ന്‌ പീഡിപ്പിച്ചു എന്ന വീട്ടുവേലക്കാരിയുടെ പരാതിയെത്തുടർന്ന് അഹൂജയെ മുംബൈ പോലീസ് അറസ്റ്റ് ചെയ്തു.

### അവാർഡുകൾ

* 2006: സ്ക്രീൻ അവാർഡ് : മികച്ച പുതുമുഖം 
* 2006: സീ അവാർഡ് : മികച്ച പുതുമുഖ : ഹസാരോം ഖ്വായിഷേൻ ഐസി 
* 2006: ഐഫ അവാർഡ് : മികച്ച പുതുമുഖം - ഹസാരോം ഖ്വായിഷേൻ ഐസി 
* 2006: സ്റ്റാർഡസ്റ്റ് അവാർഡ് : മികച്ച പുതുമുഖം - ഹസാരോം ഖ്വായിഷേൻ ഐസി 
* 2007: ഐഫ അവാർഡ് : മികച്ച നടൻ ക്രിട്ടിക്സ് അവാർഡ് - ഗാംങ്സ്റ്റർ
* 2007: സാമൂഹിക യുവ അവാർഡ് - ഗാങ്സ്റ്റർ
* 2008: കലാകാർ  അവാർഡ് : മികച്ച നടൻ - ഖോയ ഖോയ ചാന്ദ്

## അഭിനയിച്ച ചിത്രങ്ങൾ
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" class=sortable
|- bgcolor="#CCCCCC" align="center"
! ചിത്രം!! വർഷൻ !! വേഷം !! കുറിപ്പുകൾ
|-
| *[[ഹസാരോം ഖ്വായിഷേൻ ഐസി]] *
| 2005
| Vikram Malhotra
| **Winner**, Best Debut Award from Filmfare, Zee, Screen, Iffwa, Stardust
|-
| *Sins'
| 2005
| Father William
|
|- 
| *കരം*
| 2005
| ACP Wagh Pratap Singh
| അതിഥി താരം
|-
| *Kal: Yesterday and Tomorrow*
| 2005
| തരുൺ ഹക്സർ
| 
|-
| *ഗാങ്സ്റ്റർ*
| 2006
| ദയ ശങ്കർ
| *'Winner**, 2007: IIFA Awards: Best Actor (Critics) ,Society young achiever's Award 2007, [[Filmfare best actor in negetive role]]
|-
| ''[[ഫണ]]''
| 2006
| സൂരജ് അഹൂജ
| അതിഥി താരം
|-
| ''[[സിന്ദഹി റോക്സ്]]''
| 2006
| 
| 
|-
| ''[[വോ ലംഹേ]]''
| 2006
| ആദിത്യ ഗരേവാൾ
| 
|-
| ''[[ലൈഫ് ഇൻ അ മെട്രോ]]''
| 2007
|Akash 
| 
|-
|''[[ബൂൽ ബുലൈയ്യ]]''
|2007
|സിദ്ദാർഥ്
|
|-
|''[[ഖോയ ഖോയ ചാന്ദ്]]''
|2007
|Zaffar
|**Winner*', Best actor Kalakar award 2008
|-
|*ഹൈജാക്ക്*
|2008
|വിക്രം മദാൻ
|
|-
|*ഹർ പൽ''
|2008
|-

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1975-ൽ ജനിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
ലക്നൗ അന്താരാഷ്ട്ര വിമാനത്താവളം

ഇന്ത്യയിലെ ഉത്തർ‌പ്രദേശ് സംസ്ഥാനത്തിലെ ലക്നൌവിനടുത്ത്  ഒരു പ്രധാന വിമാനത്താവളമാണ് **അമൌസി അന്താരാഷ്ട്ര വിമാനത്താവളം** അഥവ **ലക്നൌ അന്താരാഷ്ട്രവിമാനത്താവളം** . ഇത് ലക്നൌ, കാൺപൂർ എന്നിവടങ്ങളിലെ വൈമാനിക യാത്രക്കാരുടെ  ഒരു പ്രധാന വിമാനത്താവളമാണ്. ഇത് സ്ഥിതി ചെയ്യുന്ന ഗ്രാമമായ അമൌസി എന്ന സ്ഥലത്തിന്റെ പേരാണ് ഇതിന് ഇട്ടിരിക്കുന്നത്. 

## വിമാനവിവരങ്ങൾ
### അന്തർദേശീയം
*ഇന്ത്യൻ എയർലൈൻസ് (ഡെൽഹി, മുംബൈ, വരാണസി)
*എയർ ഇന്ത്യ എക്സ്പ്രസ്സ് (ഡെൽഹി)
*ജെറ്റ് എയർവേയ്സ്  (ഡെൽഹി)
*ജെറ്റ് ലൈറ്റ് (ഡെൽഹി, മുംബൈ, കൊൽക്കത്ത)
*കിംങ്ഫിഷർ എയർലൈൻസ്
**കിങ്ഫിഷർ റെഡ് (ഡെൽഹി, മുംബൈ, പൂനെ)

### അന്താരാഷ്ട്രീയം
*എയർ ഇന്ത്യ എക്സ്പ്രസ്സ് (ദുബായി)
*ഇന്ത്യൻ എയർലൈൻസ് (ഷാ‍ർജ)
*ഒമാൻ എയർ (മസ്കറ്റ്)

## പുനർനാമകരണം
ജൂലൈ 17 2008 ൽ ഇന്ത്യ സർക്കാർ ഈ വിമാനത്താവളത്തിനെ ചൌധരി ചരൺ സിങ് വിമാനത്താവളം എന്ന് പുനർനാമകരണം ചെയ്യാൻ തീരുമാനിച്ചു. 

## ഇത് കൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## അവലംബം

* 
* Amausi Airport
* World Airport Codes 
* Cosmic air plan 

## പുറത്തേക്കുള്ള കണ്ണികൾ
* Amausi Airport  at Airports Authority of India web site

വിഭാഗം:ഇന്ത്യയിലെ വിമാനത്താവളങ്ങൾ
ഐ.എ.എ.എഫ് അത്‌ലറ്റ്‌സ് ഓഫ് ദി ഇയർ

അന്താരാഷ്ട്ര അത്ലറ്റിക് ഫൗണ്ടേഷൻ സംഘടിപ്പിക്കുന്ന അത്ല‌റ്റിക് മീറ്റുകളിൽ പങ്കെടുക്കുന്ന കായിക താരങ്ങളിൽ ഏറ്റവും മികവു പ്രകടിപ്പിക്കുന്ന പുരുഷ വനിതാ കായിക താരങ്ങൾക്ക് നൽകുന്ന ബഹുമതിയാണ് ഐ.എ.എ.എഫ് അത്‌ലറ്റ്‌സ് ഓഫ് ദി ഇയർ.
ട്രാക്ക് ആന്റ് ഫീൽഡ്, ക്രോസ്സ് കണ്ട്രി, റേസ് വാക്കിങ്ങ്, റോഡ് റണ്ണിങ്ങ് എന്നീ വിഭാഗങ്ങളിലെ കായിക താരങ്ങളിൽ നിന്നാണ് ഇവരെ തിരഞ്ഞെടുക്കുന്നത്. 1988 മുതലാണ് ഈ പുരസ്കാരങ്ങൾ നൽകി തുടങ്ങിയത്. ഒരു ലക്ഷം യുഎസ് ഡോളറാണ് സമ്മാനത്തുകയായി നൽകുന്നത്.

## വിജയികൾ

## പുറം കണ്ണികൾ
ഐ.എ.എ.എഫ് വെബ്സൈറ്റ്
## അവലംബം


വർഗ്ഗം:കായികപുരസ്കാരങ്ങൾ
ഗാൽ‌വെസ്റ്റൺ (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഹ്യൂസ്റ്റൺ-ഷുഗർലാൻഡ്-ബേടൗൺ മെട്രോപ്പോളിറ്റൻ പ്രദേശത്ത് അമേരിക്കയുടെ ഗൾഫ് തീരത്തോട് ചേർന്ന് ഗാൽവെസ്റ്റൺ ദ്വീപിൽ സ്ഥിതി ചെയ്യുന്ന നഗരവും ഗാൽവെസ്റ്റൺ കൗണ്ടിയുടെ ആസ്ഥാനവുമാണ്‌ **ഗാൽവെസ്റ്റൺ**. 2005ലെ യു.എസ്. സെൻസസ് പ്രകാരം ഇവിടുത്തെ മൊത്തം ജനസംഖ്യ 57,466 ആണ്‌. ഗാൽവെസ്റ്റണിൽ നിന്ന് മെയിൻലാൻഡിലേയ്ക്ക് നഗരത്തിനു വടക്ക് ഗാൽവെസ്റ്റൺ കോസ്‌വേ വഴിയും, പടിഞ്ഞാറ് ടോൾ ബ്രിഡ്ജ് വഴിയും, കിഴക്ക് ഫെറി ബോട്ട് സർവീസ് വഴിയും എത്തിച്ചേരാൻ സാധിക്കും.

thumb|left|ഗാൽവെസ്റ്റൺ കടൽത്തീരം
1900ൽ വീശിയടിച്ച ചുഴലിക്കാറ്റിന്റെ പേരിലാണ്‌ ഗാൽവെസ്റ്റൺ ലോകമൊട്ടുക്ക് അറിയപ്പെടാൻ തുടങ്ങിയത്. ഈ ചുഴലിക്കാറ്റ് വിതച്ച ദുരന്തം അമേരിക്കൻ ചരിത്രത്തിലെ ഏറ്റവും വലിയ പ്രകൃതിദുരന്തങ്ങളിലൊന്നായി ഇന്നും അവശേഷിക്കുന്നു. 10മൈൽ(16-കി.മീ) നീളവും 17അടി(5.18മീ) ഉയരവുമുള്ള കടൽഭിത്തി ഇന്ന് നഗരത്തെ വെള്ളപ്പൊക്കത്തിൽനിന്നും ചുഴലിക്കാറ്റുമൂലമുള്ള കടലാക്രമണങ്ങളിൽനിന്നും സം‌രക്ഷിക്കുന്നു.

നഗരത്തിലെ പ്രധാന ടൂറിസ്റ്റ് ആകർഷണങ്ങൾ ഗാൽ‌വെസ്റ്റൺ സ്ക്ലിട്ടെർബാൻ വാട്ടർപ്പാർക്ക്, മൂഡി ഗാർഡൻസ് ബൊട്ടാണിക്കൽ പാർക്ക്, ഓഷ്യൻ സ്റ്റാർ ഓഫ്ഷോർ ഡ്രില്ലിംഗ് റിഗ് & മ്യൂസിയം, ലോൺ സ്റ്റാർ ഫ്ലൈറ്റ് മ്യൂസിയം, ദ സ്ട്രാൻഡ് എന്ന പേരിലറിയപ്പെടുന്ന നഗരത്തിലെ ചരിത്രപരമായ അധിവാസപ്രദേശങ്ങളുൾപ്പെടുന്ന ഡൗണ്ടൗൺ പ്രദേശങ്ങൾ, പല ചരിത്രപ്രധാനമായ മ്യൂസിയങ്ങൾ, മാൻഷനുകൾ, മൈലുകൾ നീണ്ടുകടക്കുന്ന ബീച്ച് എന്നിവയാണ്‌. വർഷംതോറും നടക്കുന്ന മാർഡി ഗ്രാസ് ഫെസ്റ്റിവൽ, ഗാൽവെസ്റ്റൺ ഐലൻഡ് ജാസ് & ബ്ലൂസ് ഫെസ്റ്റിവൽ, ടെക്സസ് ബീച്ച് ഫെസ്റ്റ്, ലോൺ സ്റ്റാർ ബൈക്ക് റാലി, ഡിസംബർ ആദ്യം നടക്കുന്ന വിക്ടോറിയൻ പ്രതിപാദ്യശൈലിയിലുള്ള ക്രിസ്തുമസ് ആഘോഷമായ ഡിക്കെൻസ് ഓൺ ദി സ്ട്രാൻഡ് തുടങ്ങി ഒട്ടനവധി കലാപ്രകടനങ്ങൾക്ക് വേദിയാണ്‌ സ്ട്രാൻഡ്.

## ഭൂമിശാസ്ത്രവും കാലാവസ്ഥയും

യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം, നഗരത്തിന്റെ മൊത്തം വിസ്തീർണ്ണം  ആണ്‌. ഇതിൽ  ദ്വീപിലെ കരപ്രദേശവും ബാക്കി 77.85% വരുന്ന  പ്രദേശം ജലവുമാണ്‌.

## അവലംബം
ക്രൈസിസ് (കമ്പ്യൂട്ടർ ഗെയിം)

ഒരു സയൻസ്-ഫിക്ഷൻ ഫസ്സ് പേഴ്സൺ ഷൂട്ടർ കമ്പ്യൂട്ടർ ഗെയിമാണ് **ക്രൈസിസ്**. ജർമ്മൻ  വീഡിയോ ഗെയിം ഡവലപ്പറായ ക്രൈടെക് ആണ് ഇത് വികസിപ്പിച്ചെടുത്തത്. ഇലക്ട്രോണിക് ആർട്സ് ആണ് ഇതിൻറെ പ്രസാധകർ. വടക്കേ അമേരിക്കയിൽ 2007 നവംബർ 13-നും ആസ്ട്രേലിയയിൽ നവംബർ 15-നും യൂറോപ്പിൽ നവംബർ 16-നും ന്യൂസിലാൻഡിൽ നവംബർ 23-നും ആണ് പുറത്ത് വിട്ടത്. കണക്കുകൾ പ്രകാരം ലോകമെമ്പാടും 1.5 മില്യൺ വിറ്റഴിഞ്ഞു. 
## വികസനം
### ഗെയിം എൻജിൻ

ക്രൈഎൻജിൻ 2 എന്ന് എൻജിനാണ് ക്രൈസിസിൽ ഉപയോഗിക്കുന്നത്.  വിൻഡോസ് വിസ്റ്റയുടെ ഡയറക്ട്3D 10(ഡയറക്ട്X 10) ഉപയോഗിക്കുന്ന ആദ്യ എൻജിനാണ് ക്രൈഎൻജിൻ 2.

## പ്രത്യേക പതിപ്പ്
പ്രത്യേക പതിപ്പിൽ താഴെപ്പറയുന്ന ഉണ്ട്:
* *ക്രൈസിസ്* ഗെയിം ഡിവിഡി
* *ക്രൈസിസ്* Bonus Content ഡിവിഡി
* A 28-page game manual

## അവലംബം

## പുറം കണ്ണികൾ
*ക്രൈടെക്

വിഭാഗം:കമ്പ്യൂട്ടർ ഗെയിമുകൾ
ആറളം ഗ്രാമപഞ്ചായത്ത്

കണ്ണൂർ ജില്ലയിൽ ഇരിട്ടി താലൂക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **ആറളം ഗ്രാമപഞ്ചായത്ത്**. ഈ ഗ്രാമപഞ്ചായത്ത് പേരാവൂർ നിയമസഭാമണ്ഡലത്തിലാണ്‌ ഉൾപ്പെടുന്നത്..

## ചരിത്രം
1955-ലാണ്‌ ആറളം പഞ്ചായത്ത് ബോർഡ് നിലവിൽ വന്നത്, 1977 ഫെബ്രുവരിയിൽ ആറളം പഞ്ചായത്തിനെ ആറളം ഗ്രാമപഞ്ചായത്ത്, അയ്യൻകുന്ന് എന്നിങ്ങനെ രണ്ടായി വിഭജിച്ചു. .

## ഭൂമിശാസ്ത്രം

### അതിരുകൾ
*വടക്ക്: അയ്യൻകുന്ന്, വെമ്പുഴ
*പടിഞ്ഞാറ്: പായം ഗ്രാമപഞ്ചായത്ത്
*തെക്ക്:  കണിച്ചാർ, ബാവലി-ആറളം പുഴ
*കിഴക്ക്: അയ്യൻകുന്ന്, കേളകം

### ഭൂപ്രകൃതി
ഭൂപ്രകൃതിയനുസരിച്ച് പഞ്ചായത്തിനെ ഉയർന്ന സമതലങ്ങൾ, ഇടത്തരം ചെരിവുകൾ, ചെറിയ ചെരിവുകൾ, താഴ്വര, നിരപ്പുപ്രദേശം, വയലുകൾ എന്നിങ്ങനെ തരംതിരിക്കാം. ചരൽമണ്ണ്, മണൽമണ്ണ്, ചെങ്കൽമണ്ണ്, കറുത്ത മണ്ണ് എന്നിവയാണ്‌ പഞ്ചായത്തിലെ പ്രധാന മണ്ണിനങ്ങൾ.

### ജലപ്രകൃതി
ബാവലി ,ആറളം, വെമ്പുഴ, ഇരുഴി എന്നീ പുഴകൾ ഈ പഞ്ചായത്തിലൂടെ ഒഴുകുന്നു.

### വിനോദസഞ്ചാരകേന്ദ്രങ്ങൾ
ആറളം ഫാം,  ആറളം വന്യജീവി സംരക്ഷണ കേന്ദ്രം എന്നിവയാണ്‌ പ്രധാന വിനോദസഞ്ചാരകേന്ദ്രങ്ങൾ.

## സ്ഥിതിവിവരക്കണക്കുകൾ

## ഗ്രാമ പഞ്ചായത്ത് വാർഡുകൾ
സിപിഎം ഭരണത്തിൽ ശ്രീ രാജേഷ് ആണ് പഞ്ചായത്ത് പ്രസിഡന്റ്.  ആറളം ഗ്രാമപഞ്ചായത്തിൽ 17 വാർഡുകളാണുള്ളത്. 
# എടൂർ
# മാഞ്ചുവട്
# കുടുമങ്ങാട്
# ചതിരൂർ
#വിയറ്റ്‌നാം(ആറളം)
# ആറളം ഫാം
# കീഴ്‌പള്ളി
# വെളിമാനം
# അമ്പലക്കണ്ടി
# വീർപ്പാട്
# ഉരുപ്പുംകുണ്ട്
# കല്ലറ(ആറളം)
# ചെടിക്കുളം
# പെരുംപഴശ്ശി
# ആറളം
# പൂതക്കുണ്ട്
#കൂട്ടക്കളം

### തിരഞ്ഞെടുപ്പുഫലങ്ങൾ
2010- സെപ്റ്റംബർ 28-ന്‌ നടന്ന തെരഞ്ഞെടുപ്പിൽ തെരഞ്ഞെടുക്കപ്പെട്ട അംഗങ്ങൾ 

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
വർഗ്ഗം:കേരളത്തിലെ സംരക്ഷിതപ്രദേശങ്ങൾ
വർഗ്ഗം:കണ്ണൂർ ജില്ലയുടെ ഭൂമിശാസ്ത്രം
ക്രൈടെക്

1999-ൽ സ്ഥാപിതമായ ജർമ്മൻ വീഡിയോ ഗെയിം കമ്പനിയാണ് **ക്രൈടെക്**. സെവാറ്റ്, അവ്നി, ഫറൂക്ക് യെർലി എന്നിവർ ചേർന്നാണ് കമ്പനി സ്ഥാപിച്ചത്. ജർമ്മനിയിലെ ഫ്രാങ്ക്ഫുർട്ടിലാണ് ആസ്ഥാനം. യുക്രെയിനിലെ കീവിലും ഹംഗറിയിലെ ബുഡാപെസ്റ്റിലുമാണ് മറ്റ് രണ്ട് സ്റ്റുഡിയോകൾ ഉള്ളത്.
## വികസിപ്പിച്ച ഗെയിമുകൾ
* ഫാർ ക്രൈ(2004)
* ക്രൈസിസ്(2007)
* ക്രൈസിസ് വാർഹെഡ്(2008)
## പുറം കണ്ണികൾ
*ക്രൈടെക്

വർഗ്ഗം:ജർമ്മൻ സോഫ്റ്റ്‌വെയർ കമ്പനികൾ
ട്വന്റി20 (ചലച്ചിത്രം)

മലയാളത്തിലെ പ്രമുഖ നടീനടന്മാരെ അണിനിരത്തി ജോഷി സംവിധാ‍നം ചെയ്ത് 2008-ൽ  പുറത്തിറങ്ങിയ ഒരു മലയാളചലച്ചിത്രമാ‍ണ് ***ട്വന്റി20***. മോഹൻലാൽ, മമ്മൂട്ടി, സുരേഷ് ഗോപി, ജയറാം, ദിലീപ് എന്നിവർ പ്രധാനവേഷങ്ങളിലെത്തിയ ഈ ചിത്രത്തിന്റെ രചന ഉദയകൃഷ്ണ, സിബി കെ. തോമസ് എന്നിവരും, നിർമ്മാണം ദിലീപുമാണ്. എല്ലാ പ്രമുഖ നടീനടന്മാരും അഭിനയിച്ച ചിത്രമെന്ന നിലയിൽ അറിയപ്പെട്ട ഒരു ചിത്രമാണ് ട്വന്റി20. ഈ ചിത്രത്തിൽ അഭിനേതാക്കൾ മലയാളചലച്ചിത്രസംഘടനയായ അമ്മയുടെ വികസന പ്രവർത്തനങ്ങൾക്ക് വേണ്ടിയുള്ള ധനസമാഹരണ ഉദ്ദേശ്യത്തോടെ ആണ് ഇതിൽ പ്രവർത്തിച്ചത്..
## അഭിനേതാക്കളും കഥാപാത്രങ്ങളും
*മോഹൻലാൽ – ദേവരാജപ്രതാപവർമ്മ ,വ്യവസായി
* മമ്മൂട്ടി – രമേഷ്  നമ്പ്യാർ,  അഭിഭാഷകൻ
* സുരേഷ് ഗോപി – ആന്റണി പുന്നേക്കാടൻ  ഐ.പി.എസ്, പോലീസ് സൂപ്രണ്ട്
*ജയറാം – ഡോ. വിനോദ് ഭാസ്കർ, ദേവരാജന്റെ സുഹൃത്തും കാർത്തികിന്റെ അദ്ധ്യാപകനും
* ദിലീപ് – കാർത്തിക് വർമ്മ , ദേവരാജന്റെ സഹോദരൻ
* ശ്രീനിവാസൻ – കോൺസ്റ്റബിൽ കുഞ്ഞപ്പൻ 
* കുഞ്ചാക്കോ ബോബൻ – ഒരു ഗാനരംഗത്ത് മാത്രം 
* പൃഥ്വിരാജ് – ഒരു ഗാനരംഗത്ത് മാത്രം 
* നയൻതാര – ഒരു ഗാനരംഗത്ത് മാത്രം
* ജയസൂര്യ – ഒരു ഗാനരംഗത്ത് മാത്രം 
* മണിക്കുട്ടൻ – ഒരു ഗാനരംഗത്ത് മാത്രം 
* മുകേഷ് – സി.ഐ. ജയചന്ദ്രൻ 
* മനോജ് കെ. ജയൻ – മഹീന്ദ്രൻ
* കലാഭവൻ മണി – പാപ്പച്ചൻ, റൌഡി
* ഇന്ദ്രജിത്ത് – അരുൺ കുമാർ
* സുരാജ് വെഞ്ഞാറമൂട് – രമേശ് നമ്പ്യാരുടെ ഗുമസ്തൻ  
* ബാബു ആന്റണി – ഭായി, രമേശ് നമ്പ്യാരുടെ ഡ്രൈവർ 
* ജഗതി ശ്രീകുമാർ – ശങ്കരേട്ടൻ, ദേവരാജന്റെ സഹായി 
* അനിൽ മുരളി – ദേവരാജന്റെ സഹായി 
* മധു വാര്യർ – ദേവരാജന്റെ സഹായി 
* ഇടവേള ബാബു – ദേവരാജന്റെ സഹായി 
* ബൈജു – ദേവരാജന്റെ സഹായി 
* ജനാർദ്ദനൻ – വിശ്വനാഥന്റെ സുഹൃത്ത് 
* ഇന്നസെന്റ് – കുട്ടിശങ്കരൻ, മധുവിന്റെ വീട്ടിലെ കാര്യസ്ഥൻ  
* ലാലു അലക്സ് – ഡി.ഐ.ജി.
* ബിജുക്കുട്ടൻ – ഓട്ടു മുരളി,   കളളൻ
* ഹരിശ്രീ അശോകൻ – പൂട്ടു വർക്കി,   കള്ളൻ  
* സലിം കുമാർ – എസ്.പി. ഇന്ദുചൂഡൻ (കപീഷ്)
* കൊച്ചിൻ ഹനീഫ – പെരുച്ചാഴി വാസ്സു,  കള്ളൻ  
* മണിയൻപിള്ള രാജു – പോലീസ് ഉദ്യോഗസ്ഥൻ 
* ഇന്ദ്രൻസ് – വാച്ച്മാൻ
* ജഗദീഷ് – പോലീസ് കോൺസ്റ്റബിൾ നകുലൻ  
* സിദ്ദിഖ് – മാധവൻ
* സായി കുമാർ – മിനിസ്റ്റർ മത്തായി
* ടി.പി. മാധവൻ – മിനിസ്റ്റർ മത്തായിയുടെ സഹായി
* ബിജു മേനോൻ – പോലീസ് ഉദ്യോഗസ്ഥൻ
* മാമുക്കോയ – ഖാദർ
* ബാബുരാജ് – റൗഡി
* ഷമ്മി തിലകൻ – ഗണേഷൻ
* വിജയരാഘവൻ – ബാലൻ
* മധുപാൽ – ബാലന്റെ സഹോദരൻ
* മാള അരവിന്ദൻ – ചായക്കടക്കാരൻ
* ഉണ്ടപക്രു – ചായക്കടയിലെ ജോലിക്കാരൻ
* ബാബു നമ്പൂതിരി – അഭിഭാഷകൻ
* കവിയൂർ പൊന്നമ്മ – വിശ്വനാഥന്റെ ഭാര്യ
* സുകുമാരി –  നാടകനടി
* നയൻ താര – ഒരു ഗാനരംഗത്ത് മാത്രം 
* ഗോപിക –  രമേശ് നമ്പ്യാരുടെ ഭാര്യ
* കാവ്യ മാധവൻ – നാടക നടി
* ഭാവന – അശ്വതി നമ്പ്യാർ, കാർത്തികിന്റെ കാമുകി.  
* സിന്ധു മേനോൻ – മഹീന്ദ്രന്റെ ഭാര്യ
* കൽപ്പന – മേരി (സ്വർണ്ണമ്മ),  തട്ടിപ്പുകാരി
* കാർത്തിക – ആന്റണി പുന്നേക്കാടന്റെ ഭാര്യ ഭാര്യ 
* രാധിക – സുഹൃത്ത്, വിനോദ് ഭാസ്കറിന്റെ കാമുകി  
* ജ്യോതിർമയി – ഒരു സൗന്ദര്യ മത്സരത്തിലെ അവതാരക
* റോമ - ഫോട്ടോയിൽ മാത്രം

## അവലംബം

## പുറത്തേക്കുള്ള കണ്ണികൾ
* 
* 
* ''ട്വന്റി20''  – മലയാളസംഗീതം.ഇൻഫോ

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
കൈരളി (വിവക്ഷകൾ)

*കൈരളി - മലയാളഭാഷയുടെ മറ്റൊരു നാമം.

കൈരളീയം . മലയാള ഭാഷയെ സംബന്ധിച്ച്
*കൈരളി ടി.വി. - ഒരു മലയാളം ടെലിവിഷൻ ചാനൽ.
ട്വന്റി20 (വിവക്ഷകൾ)

* ട്വന്റി20 ക്രിക്കറ്റ്‌ - ക്രിക്കറ്റ് കളിയിലെ ഒരു രീതി.
* ട്വന്റി20 (ചലച്ചിത്രം) -2008-ൽ പുറത്തിറങ്ങിയ ഒരു മലയാളചലച്ചിത്രം.
ഹിറ്റ്മാൻ - കോഡ്നെയിം 47

ഹിറ്റ്മാൻ വീഡിയോ ഗെയിം ശ്രേണിയിലെ പ്രഥമ ഗെയിമാണ് **ഹിറ്റ്മാൻ - കോഡ്നെയിം 47**. ഐഒ ഇൻററാക്ടീവ് ആണ് ഇത് വികസിപ്പിച്ചെടുത്തത്. എയ്ഡോസ് ഇൻററാക്ടീവ് ആണ് ഇതിൻറെ പ്രസാധകർ. 

ഹിറ്റ്മാൻ - കോഡ്നെയിം 47-ൻറെ ആറു ലക്ഷം കോപ്പികൾ വിറ്റിറ്റുണ്ട്..
## കഥ
കളി തുടങ്ങുന്നത് 47 കിടക്കയിൽ നിന്ന് എഴുന്നേൽക്കുന്നത് മുതലാണ്. തുടക്കത്തിൽ പരിശീലനമാണ്. അവസാനം ഗാർഡിനെ കൊലപ്പെടുത്തി അയാളുടെ വേഷവും ധരിച്ച് 47 കൊണ്ട് രക്ഷപ്പെടുന്നു. ഒരു വർഷം കഴിഞ്ഞ്, 47 ഇപ്പോൾ ഒരു പ്രൊഫഷണൽ കൊലയാളിയായി ഇൻറർനാഷണൽ കോൺട്രാക്ട് ഏജൻസിയിൽ ഉദ്യോഗാർത്ഥിയാണ്. 47-ന് നിർദ്ദേശങ്ങൾ നൽകുന്നത് ഡയാന ബേൺവുഡ് ആണ്. അന്താരാഷ്ട്ര കുറ്റവാളികളെ ഉന്മൂലനം ചെയ്യാനായി 47 നിയോഗിക്കപ്പെടുന്നു. ഹോങ്കോങ്ങിലെ റെഡ് ഡ്രാഗൺ ട്രയാഡിൻറെ നേതാവായ ലീ ഹോങ്ങ്, കൊളംബിയൻ മയക്കുമരുന്നു കച്ചവടക്കാരനായ പാബ്ലോ ബെലിസാരിയോ ഓഷോ, ആസ്ട്രിയൻ തീവ്രവാദിയായ ഫ്രാൻസ് ഫുഷസ്,  അർക്കാദിജി ജെഗോറോവ്-കുപ്രസിദ്ധനായ ആയുധ കള്ളക്കടത്തുകാരൻ എന്നിവരെയാണ് ലക്ഷ്യമിട്ടിട്ടുള്ളത്.

## അവലംബം


വർഗ്ഗം:കമ്പ്യൂട്ടർ ഗെയിമുകൾ
അഷ്ടദിക്കുകൾ

ലഘു|എട്ട് ദിക്കുകളെ കാണിക്കുന്ന ഒരു ചിത്രം. ഇതിൽ N എന്നത് വടക്ക് ദിക്കിനെ സൂചിപ്പിക്കുന്നു
പ്രധാനപ്പെട്ട നാല് ദിക്കുകളെയും അവയ്ക്കിടയിലുള്ള നാല് ദിക്കുകളെയും ചേർത്ത് അഷ്ടദിക്കുകൾ എന്ന് വിളിക്കുന്നു. അവ താഴെപറയുന്നു. വാസ്തുവിദ്യയിലും പഞ്ചാംഗഗണിതത്തിലും സ്ഥാനനിർണ്ണയത്തിൽ ഈ ദിശകൾ സുപ്രധാനമായ പങ്കു വഹിക്കുന്നു.
#കിഴക്ക്
#തെക്ക്
#പടിഞ്ഞാറ്
#വടക്ക്
#വടക്കുകിഴക്ക്‌ (ഈശ്വാനകോൺ)
#തെക്കുകിഴക്ക്‌ (അഗ്നികോൺ)
#തെക്കുപടിഞ്ഞാറ്‌ (നിരൃതികോൺ)
#വടക്കുപടിഞ്ഞാറ്‌ (വായുകോൺ)
വിഭാഗം:സംഖ്യാശബ്ദവിജ്ഞാനം
## അഷ്ടദിൿപാലകർ
ഭാരതീയസങ്കല്പത്തിൽ ഏട്ടു ദിക്കുകൾക്കും ഓരോ പാലകർ ഉണ്ട്.  അവയുടെ വിവരം ഇങ്ങനെയാണ്:

## അവലംബം

* അമരകോശം ദിഗ്വർഗ്ഗം 1-3-178 മുതൽ 185വരെ വരികൾ.
പവർ മാക്കിന്റോഷ്

[thumb|right|ശ്രേണിയിലെ അവസാന മോഡലായ [പവർ മാക് ജി5]]
ആപ്പിൾ നിർമ്മിച്ച് പുറത്തിറക്കിയ പവർ പിസി അടിസ്ഥാനമാക്കിയ ആപ്പിൾ മാക്കിന്റോഷ് വർക്ക് സ്റ്റേഷൻ-പേഴ്സണൽ കമ്പ്യൂട്ടറുകളുടെ ഒരു ശ്രേണിയാണ് **പവർ മാക്കിന്റോഷ്**. 1994 മാർച്ച് മുതൽ 2006 ഓഗസ്റ്റ് വരെയാണ് മാക്കിൻോഷ് ബ്രാൻഡിന്റെ കാലഘട്ടം.

"1987-ൽ മാക് II അരങ്ങേറ്റം കുറിച്ചതിന് ശേഷമുള്ള മാക്കിന്റോഷിന്റെ ഏറ്റവും പ്രധാനപ്പെട്ട സാങ്കേതിക പരിണാമം" എന്നാണ് മാക് വേൾഡ് വിശേഷിപ്പിച്ചത്,എയിം അലൈൻസിന്റ(AIM Alliance) മുൻനിര ഉൽപ്പന്നമായ പവർ പിസി സിപിയു ആർക്കിടെക്ചറുള്ള ആദ്യത്തെ കമ്പ്യൂട്ടറാണിത്. മുമ്പത്തെ മാക്കിൻോഷിന്റെ മോട്ടോറോള 68കെ (Motorola 68k) പ്രോസസറുകൾക്ക് നിലവിലുള്ള സോഫ്‌റ്റ്‌വെയർ അതിൽ നേറ്റീവ് ആയി പ്രവർത്തിക്കുന്നില്ല, അതിനാൽ മോട്ടോറോള 68കെ എമുലേറ്റർ സിസ്റ്റം 7.1.2-ൽ ഉണ്ട്. മാക്കിന്റോഷ് ക്വാഡ്ര മെഷീനുകളുടെ വേഗതയുടെ മൂന്നിൽ രണ്ട് ഭാഗവും മികവ് പുലർത്തുന്നു.

പവർ മാക്കിന്റോഷ് ക്വാഡ്രയ്ക്ക് പകരമായി, വിൽപന നടത്തി. അടുത്ത പന്ത്രണ്ട് വർഷത്തിനുള്ളിൽ, എൻക്ലോഷർ ഡിസൈനുകളുടെ തുടർച്ചയായി ഇത് വികസിച്ചു, "പവർ മാക്" എന്ന് പുനർനാമകരണം ചെയ്തു, അഞ്ച് പ്രധാന തലമുറ പവർപിസി ചിപ്പുകൾ, കൂടാതെ ധാരാളം പ്രസ്സ് കവറേജ്, ഡിസൈൻ അംഗീകാരങ്ങൾ, ഇതിന്റെ പ്രകടനത്തെ സംബന്ധിച്ചുള്ള അവകാശവാദങ്ങൾ മുതലായവയും ഇതിനോടകം വന്നുകഴിഞ്ഞിരുന്നു. 2005-ൽ പ്രഖ്യാപിച്ച ഇന്റൽ പ്രോസസറുകളിൽ പ്രവർത്തിക്കുന്ന മാക് പ്രോയ്ക്ക് പകരമായി  ഇത് നിർത്തലാക്കി.
## ചരിത്രം
### റിസ്ക്(RISC)പര്യവേക്ഷണം (1988–1990)
ആദ്യത്തെ പവർ മാക്കിന്റോഷ് മോഡലുകൾ 1994 മാർച്ചിൽ പുറത്തിറങ്ങി, എന്നാൽ പവർ മാക്കിന്റോഷ് സാങ്കേതികവിദ്യയുടെ വികസിപ്പിക്കൽ നടന്നത് 1988-ന്റെ മധ്യത്തിലാണ്.

വിപണിയിലെ ഏറ്റവും വേഗതയേറിയ ഡെസ്‌ക്‌ടോപ്പ് കമ്പ്യൂട്ടറായി വോയ്‌സ് കമാൻഡുകൾക്ക് കഴിവുള്ള ഒരു കമ്പ്യൂട്ടർ സൃഷ്‌ടിക്കുക എന്ന ലക്ഷ്യത്തോടെ ആപ്പിളിന്റെ ഉൽപ്പന്ന വിഭാഗം പ്രസിഡന്റ് ജീൻ ലൂയിസ് ഗാസി "ജാഗ്വാർ" പദ്ധതി ആരംഭിച്ചു. മാക്കിന്റോഷ് എന്നല്ല, മൊത്തത്തിൽ ഒരു പുതിയ കമ്പ്യൂട്ടർ ലൈനായിട്ടാണ് ഇത് ആദ്യം വിഭാവനം ചെയ്തിരുന്നത്, കൂടാതെ ജാഗ്വാർ ടീമിനെ മാക്കിന്റോഷ് ടീമിൽ നിന്ന് സ്വതന്ത്രമായി നിലനിർത്തിയിരുന്നു. ഇങ്ങനെ വേർതിരിക്കുക വഴി ഓപ്പറേറ്റിംഗ് സിസ്റ്റത്തിന്റെ കൂടി വികസം നടന്നു, പുതിയ കമ്പ്യൂട്ടറിനായി "പിങ്ക്" ഓപ്പറേറ്റിംഗ് സിസ്റ്റം പരിഗണിക്കപ്പെട്ടു. ജാഗ്വാറും ഉയർന്ന അളവിലുള്ള, മുഖ്യധാരാ സംവിധാനമായിരുന്നില്ല. വരാനിരിക്കുന്ന മാക്കിന്റോഷ് II എഫ്എക്സി (Macintosh IIfx)-ലെ പോലെ തന്നെ ഗാസിയുടെ മുൻഗണനയും ഉയർന്ന നിലവാരമുള്ള വർക്ക്‌സ്റ്റേഷൻ വിപണിയിൽ മത്സരിക്കുന്ന ഒരു ഉൽപ്പന്നം സൃഷ്ടിക്കുക എന്നതായിരുന്നു, മുമ്പ് ഇത് ആപ്പിളിന്റെ  മേഖലയായിരുന്നില്ല. 1987 ലും 1988 ലും കമ്പ്യൂട്ടർ വ്യവസായത്തിലെ ഒരു മാറ്റത്തെ പ്രതിനിധീകരിക്കുന്നതായിരുന്നു റിസ്ക് ആർക്കിടെക്ചർ ഉപയോഗിക്കാനുള്ള തീരുമാനം, അവിടെ സൺ മൈക്രോസിസ്റ്റംസ്, ഹ്യൂലറ്റ്-പാക്കാർഡ്, ഐബിഎം എന്നിവയിൽ നിന്നുള്ള റിസ്ക്-അധിഷ്ഠിത സിസ്റ്റങ്ങൾ മോട്ടറോളയുടെ 68020, 68030 പ്രോസസ്സറുകൾ അടിസ്ഥാനമാക്കിയുള്ള സിസ്റ്റങ്ങൾ മികച്ച പ്രകടനം വാഗ്ദാനം ചെയ്യുന്നു. കൂടാതെ ഇന്റലിന്റെ 80386, 80486 സിപിയു മുതലയാവയും പരിഗണിക്കപ്പെട്ടു.
## അവലംബം


## പുറം കണ്ണികൾ

*Apple.com – Support – Specifications – Power Mac
*Everymac.com – Apple Power Macintosh systems
*Lowendmac.com – Power Mac Index

വിഭാഗം:ആപ്പിൾ ഹാർഡ്‌വെയർ
കൂറ്റനാട്

കേരളത്തിൽ പാലക്കാട്‌ ജില്ലയിൽ പട്ടാമ്പിക്ക് അടുത്ത് സ്ഥിതിചെയ്യുന്ന  ഒരു ചെറിയ പട്ടണമാണ് കൂറ്റനാട്‌. പാലക്കാട് ജില്ലയുടെ പടിഞ്ഞാറേ അതിരിലായി - പാലക്കാട് പട്ടണത്തിൽ നിന്നും 65 കി.മി.ഉം തൃശൂര് നിന്നും 40 കി.മി.ഉം അകലെയായി സ്ഥിതിചെയ്യുന്നു.  ഗുരുവായൂർ - പട്ടാമ്പി, പൊന്നാനി - പാലക്കാട് പാതയിലെ ഒരു സുപ്രധാന പട്ടണവും തൃത്താല നിയമസഭാമണ്ഡലത്തിലെ  ഏറ്റവും പ്രധാനപ്പെട്ട വാണിജ്യ കേന്ദ്രം കൂടിയാണ് കൂറ്റനാട്‌.

## സ്ഥലപ്പേരിന്റെ ഉൽഭവം

പറയിപെറ്റ പന്തിരു കുലത്തിലെ  അംഗമായ ഉപ്പുകൂറ്റന്റെ നാട്  എന്നത് പിൽക്കാലത്ത് കൂറ്റനാട്‌ എന്ന് അറിയപ്പെടുന്നു.

## ചരിത്രം
[thumb|left|250px|എ.ഡി 9/10 നൂറ്റാണ്ടിൽ നിർമിച്ച [കട്ടിൽമാടം ക്ഷേത്രം.]]
പഴയ വള്ളുവനാടിന്റെ ഭാഗമായിരുന്ന കൂറ്റനാട്‌ 1766-ൽ ടിപ്പുവിന്റെ പടയോട്ടതിനു ശേഷം മൈസൂർ രാജ്യത്തിന്റെ അധീനതയിലാവുകയും ചെയ്തു. ടിപ്പുവിന്റെ പതനത്തിനു ശേഷം പൊന്നാനി ബ്രിട്ടീഷ് ഭരണത്തിനു കീഴിലാവുകയും പിന്നീട് മലബാറിൽ ഉൾപ്പെട്ട് ഒന്നര നൂറ്റാണ്ടോളം മദ്രാസ് പ്രവിശ്യക്ക് കീഴിൽ വന്നു. അന്നത്തെ മലബാർ കൊടുങ്ങല്ലൂരിനടുത്തുള്ള ആല മുതൽ കാസർഗോടുള്ള ചന്ദ്രഗിരിപ്പുഴ വരെ വിശാലമായിരുന്നു. 1861 വരെ പൊന്നാനി ഉൾപ്പെട്ട പ്രദേശങ്ങൾ കൂറ്റനാട് താലൂക്കിൽ ഉൾപ്പെട്ടതായി ബ്രിട്ടീഷ്‌ ചരിത്രകാരനായ വില്ല്യം ലോഗൻ മലബാർ മാനുവലിൽ രേഖപ്പെടുത്തിയിട്ടുണ്ട്. അക്കാലത്ത് പൊന്നാനിയിലെ മുൻസിഫ് കോടതി കൂറ്റനാട് കോടതി എന്നായിരുന്നു അറിയപ്പെട്ടിരുന്നത്. പിന്നീട് ചാവക്കാട്, കൂറ്റനാട്, വെട്ടത്തുനാട് താലൂക്കുകളുടെ ഭാഗങ്ങൾ കൂട്ടിച്ചേർത്ത് പൊന്നാനി താലൂക്ക് രൂപവത്കരിച്ചു. 1956-ൽ കേരള സംസ്ഥാന രൂപവത്കരണത്തിനു ശേഷം കൂറ്റനാട്‌ പാലക്കാട് ജില്ലയുടെ ഭാഗമായി. പട്ടാമ്പി താലൂക്കിലാണ് കൂറ്റനാട് ഉൾപ്പെടുന്നത്

## ഭൂമിശാസ്ത്രം

പാലക്കാട് ജില്ലയിലെ പട്ടാമ്പി,തൃത്താല,പെരിങ്ങോട്,ചാലിശ്ശേരി, തൃശൂർ ജില്ലയിലെ കുന്നംകുളം, മലപ്പുറം ജില്ലയിലെ ചങ്ങരംകുളം, എടപ്പാൾ, കുറ്റിപ്പുറം എന്നിവ സമീപപ്രദേശങ്ങളാണ്.  

## വിദ്യാഭ്യാസ സ്ഥാപനങ്ങൾ
നിരവധി വിദ്യാഭ്യാസ സ്ഥാപനങ്ങൾ കൊണ്ട് ഇവിടെയുണ്ട്. വട്ടേനാട് ഹൈസ്കൂൾ,മേഴത്തൂർ ഹൈസ്കൂൾ, ചാത്തന്നൂർ ഹൈസ്കൂൾ, കുമാരനെല്ലൂർ  ഹൈസ്കൂൾ, ഖോകലെ  ഹൈസ്കൂൾ, പെരിങ്ങോട് ഹൈസ്കൂൾ, ചാലിശ്ശേരി ഹൈസ്കൂൾ,
തൃത്താല ഹൈസ്കൂൾ എന്നിവയാകുന്നു  അടുത്തുള്ള പ്രധാന  പ്രധാന വിദ്യാലയങ്ങൾ. നാഗലശ്ശേരി ഗവർമെന്റ് ഹൈസ്കൂൾ

വർഗ്ഗം:പാലക്കാട് ജില്ലയിലെ പട്ടണങ്ങൾ
പവർബുക്ക് ജി4

ആപ്പിൾ നിർമ്മിച്ച് പുറത്തിറക്കുന്ന ലാപ്‌ടോപ്പ് കമ്പ്യൂട്ടറുകളുടെ ഒരു ശ്രേണിയാണ് **പവർബുക്ക് ജി4**.
## ടൈറ്റാനിയം പവർബുക്ക് ജി4

### മോഡലുകൾ

## അലൂമിനിയം പവർബുക്ക് ജി4

### മോഡലുകൾ

## അവലംബം


## പുറം കണ്ണികൾ

* Apple - Support - PowerBook G4
* Lower Memory Slot Failure 
* EveryMac.com - PowerBook G4
* 15" Alu Powerbook G4 Narcolepsy Ambient light sensor-sleep issue repair 
* Alu G4 Disassembly 
* PowerBook narcolepsy - Part I & II
* PowerBook G4 17" LCD Defect Database 
* PowerBook G4 17" LCD Defect wiki  Includes details of censorship at Apple Discussions.
* PowerMac G4 Memory Specification Guide 
* PowerBook History Site 
* DIYBlog.net  How to change 15" G4 1.5 PowerBook's Hard Drive.
വിഭാഗം:ആപ്പിൾ ഹാർഡ്‌വെയർ
ലാഗോസ്

നൈജീരിയയുടെ മുൻതലസ്ഥാനവും രാജ്യത്തെ സാമ്പത്തിക സിരാകേന്ദ്രവുമാണ്‌ **ലാഗോസ്** അഥവാ **ലെഗോസ്**. 2006ലെ സെൻസസ് പ്രകാരം 7,937,932 പേർ വസിക്കുന്ന ലാഗോസ് നൈജീരിയയിലെ ഏറ്റവും ജനവാസമുള്ള മഹാനഗരപ്രദേശമാണ്‌. മാത്രവുമല്ല ആഫ്രിക്കയിലെ രണ്ടാമത്തെ ഏറ്റവും ജനവാസമുള്ള നഗരവും ഏറ്റവുമധികം വളർച്ചാനിരക്കുള്ള രണ്ടാമത്തെ നഗരവും ലോകത്തിലേയ്ക്കും‍വച്ച് ഏറ്റവുമധികം വളർച്ചാനിരക്കുള്ള ഏഴാമത്തെ നഗരവുമാണിത്.

## അവലംബം
മാതൃഭൂമി ആരോഗ്യമാസിക

ആരോഗ്യവിഷയങ്ങൾ പ്രതിപാദിക്കുന്ന മലയാളത്തിലെ ഒരു ആനുകാലികപ്രസിദ്ധീകരണമാണ്  **മാതൃഭൂമി ആരോഗ്യമാസിക**. 1997 ഫെബ്രുവരി 19-നാണ് ഈ മാസിക പ്രസിദ്ധീകരണമാരംഭിച്ചത്. മാതൃഭൂമി പബ്ലിക്കേഷൻസ് പ്രസിദ്ധീകരിക്കുന്ന ആരോഗ്യമാസിക കോഴിക്കോട്ട് നിന്ന് പുറത്തിറങ്ങുന്നു.

ഓരോ ലക്കത്തിലും ഓരോ വിഷയങ്ങൾ അടിസ്ഥാനമാക്കി സ്പെഷ്യൽ പതിപ്പുകൾ പുറത്തിറക്കുന്നു. ആധുനിക വൈദ്യശാസ്ത്രം, ആയുർവേദം, ഹോമിയോപ്പതി, പ്രകൃതി ചികിത്സ എന്നീ ചികിത്സാവിഭാഗങ്ങളിലെ ലേഖനങ്ങൾ എല്ലാ ലക്കത്തിലും ഉണ്ടാവും.

## ഇതുംകൂടി കാണുക
* മാതൃഭൂമി

## അവലംബം


വർഗ്ഗം:ആരോഗ്യമാസികകൾ
വർഗ്ഗം:ആരോഗ്യ പ്രസിദ്ധീകരണങ്ങൾ
വർഗ്ഗം:മലയാളമാസികകൾ
കങ്കണ റണാവത്

ഒരു ഇന്ത്യൻ ചലച്ചിത്രനടിയാണ് **കങ്കണ റണാവത്** () (ജനനം മാർച്ച് 23, 1987). കൂടുതലായും ഹിന്ദി സിനിമകളിലാണ് കങ്കണ ശ്രദ്ധ കേന്ദ്രീകരിച്ചിരിക്കുന്നത് എങ്കിലും തമിഴ് സിനിമയിലും കങ്കണ അഭിനയിച്ചിട്ടുണ്ട്.

## ജീവിതരേഖ
### ആദ്യജീവിതം
ഒരു സ്കൂൾ ടീച്ചറായ *ആശയുടെയും (അമ്മ)*, ബിസിനസ്സുകാരനായ *അമർദീപിൻറെയും (അച്ഛൻ)* മകളായി ജനിച്ച കങ്കണയ്ക്ക് ഒരു മുതിർന്ന സഹോദരിയും, ഇളയ സഹോദരനും ഉണ്ട്. തികഞ്ഞ ഒരു ദേശീയവാദി ആണ്. ഹിമാചൽ പ്രദേശിലെ മണ്ടി ജില്ലയിൽ സ്തിഥി ചെയ്യുന്ന ഭംബ്ല എന്ന ഗ്രാമത്തിലാണ് കങ്കണ ജനിച്ചത്.

കങ്കണ തൻറെ വിദ്യഭ്യാസകാലം കൂടുതലായും ചിലവഴിച്ചത് ഷിംലയിലാണ്.

### സിനിമാജീവിതം
ഡെൽഹിയിലുള്ള അസ്മിത നാടക സംഘത്തിലെ നാടകങ്ങളിലൂടെയാണ് കങ്കണ കലാജീവിതം ആരംഭിക്കുന്നത്. കങ്കണയുടെ ആദ്യ ഹിന്ദി ചലച്ചിത്രം പ്രശസ്ത ബോളിവുഡ് സം‌വിധായകനായ മഹേഷ് ബട്ട് സം‌വിധാനം ചെയ്ത *ഗാംഗ്സ്റ്റർ* ആയിരുന്നു. 2006-ലാണ് ഈ ചിത്രം പുറത്തിറങ്ങിയത്.. കങ്കണയുടെ ഈ ചിത്രത്തിലെ അഭിനയം വളരെയേറെ ശ്രദ്ധിക്കപ്പെടുകയും ഈ ചിത്രം നല്ല രീതിയിൽ വിജയം കൈവരിക്കുകയും ചെയ്തിരുന്നു.. തുടർന്നും ധാരാളം ചിത്രങ്ങളിൽ അഭിനയിക്കുകയും ഇപ്പോൾ അഭിനയിച്ചുകൊണ്ടിരിക്കുകയും ചെയ്യുന്നു. *വോ ലംഹേ (2006), ലൈഫ് ഇൻ എ മെട്രോ, ഫാഷൻ,* തുടങ്ങിയ ചിത്രങ്ങൾ കങ്കണയുടെ വിജയചിത്രങ്ങളിൽ ചിലതാണ്.

പ്രശസ്ത സം‌വിധായകനായിരുന്ന ജീവ സം‌വിധാനം ചെയ്ത *ധാം ധൂം* എന്ന ചിത്രമാണ് കങ്കണയുടെ ആദ്യ തമിഴ് ചലച്ചിത്രം.

## അവാർഡുകൾ
* 2007 – GIFAയുടെ മികച്ച പുതുമുഖ നടിക്കുള്ള അവാർഡ്. (ഗാംഗ്സ്റ്റർ)
* 2007 – മികച്ച പുതുമുഖ നടിക്കുള്ള ഫിലിംഫെയർ അവാർഡ്. (ഗാംഗ്സ്റ്റർ)
* 2007 – IIFAയുടെ പുതുമുഖതാരം അവാർഡ്. (ഗാംഗ്സ്റ്റർ)
* 2007 – AIFAയുടെ മികച്ച പുതുമുഖനടിക്കുള്ള അവാർഡ്. (ഗാംഗ്സ്റ്റർ)
* 2014 -  മികച്ച നടി - ദേശീയ ചലച്ചിത്രപുരസ്കാരം

## അഭിനയിച്ച സിനിമകൾ
* 2006 - ഗാംഗ്സ്റ്റർ
* 2006 – വോ ലംഹേ
* 2007 – ഷക്കലക്ക ഭൂം ഭൂം
* 2007 – ലൈഫ് ഇൻ എ മെട്രോ
* 2008 – ധാം ധൂം (തമിഴ്)
* 2008 – ഫാഷൻ
* 2009 – രാസ്സ് 2
* 2009 – രോഷൻ
* 2009 – കൈറ്റ്സ്
* 2009 – ഹാപ്പി ന്യൂ ഇയർ

## അവലംബം

## പുറത്തേക്കുള്ള കണ്ണികൾ
* 
* KanganaRanaut.com - Official Website 

വർഗ്ഗം:1987-ൽ ജനിച്ചവർ
വർഗ്ഗം:മാർച്ച് 23-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ